text:
Sum Mentamálaráðið og Próvstovan áður hava boðað frá í miðlunum, verða ongar royndir ella próvtøkur avgreiddar í svar.fo.
Máluppgávur og fimisrokning verða tískil avgreiddar á pappíri. Framsetingar verða skrivaðar á teldu. Skúlarnir fáa konvoluttar við uppgávunum.
Tíðarkarmar og partsuppgávur eru sum áður kunngjørt.
Ískoytistilfar, so sum ljóðfílur og videobrot, verður sent skúlaleiðararnum í góðari tíð áðrenn royndardagin.
Skúlaleiðarin skipar fyri, so hvør einstakur næmingur hevur atgongd til ískoytistilfarið.
Dagførd kunning og leiðreglur verða at síggja her
Allar tríggjar partsuppgávurnar máluppgávuni føroyskum, donskum og enskum verða latnar næminginum, tá royndin byrjar.
Øll næmingaavrik verða løgd í FirstClass mappur sum PDF skjøl. Mannagongdin er hin sama, sum fyri 2 árum síðani.
Í mappurnar leggja skúlarnir PDF-fíluna har útfyltur næmingalisti er fremst, síðan koma næmingaavrikini í ávísu partsuppgávuni í somu raðfylgju sum í næmingalistanum. T.v.s. at í føroyskum, donskum og enskum eru 4 PDF fílur pr. flokk.
Skúlaleiðarin sendir Próvstovuni yvirlit, sum vísir, hvussu mangir næmingar í 10. flokki fara til roynd á 9. floks støði í føroyskum, donskum, enskum og støddfrøði. Próvstovan sendir ein fyrispurning/teldubræv um hetta seinni í dag.


c: text/html

text:
Rumenia, sum einaferð var partur í Rómverjaríkinum - navnið merkir land rómverjanna - er av størstu londum í Evropa. Karpatafjøll eru sum ein ovurstórur bugur suður og eystur ígjøgnum landslutin Transsylvania. Norðan fyri og vestan fyri fjøllini er landsluturin Transylvania. Lendið sunnan fyri og eystan fyri fjøllini er avbera fruktagott. Landið tók loysing frá Turkalandi í 1878, men kríggj hava havt við sær, at landamørkini fleiri ferðir eru flutt síðan tá. Í kollvelting í 1989 varð fyrilitsleysa kommunstastyrið, ið hevði vanrøkt landið, felt. Síðan kollveltingina eru viðurskiftini batnað, men enn er Rumenia fátækt land, vinnuloysið er stórt og matur ógvuliga dýrur.
Frá 1965, til hann varð rendur frá og avrættaður í 1989, stýrdi kommuninstaovastin Nicolae Ceaucescu Rumenia. Hann var eirindaleysur einaræðisharri. Eitt av málum hansara var, at meiri fólk skuldi vera í landinum, og tí eggjaði hann konum at eiga mong børn, men mong vórðu so niðurundirkomin, at tey kundu ikki hava børnini og sendu tey á barnaheim. Summi børn vórðu ættleidd burtur, men enn eru mong børn á barnaheimi.
Til tess at nútímansgera ídnaðin og skapa størri virksemi, hevur stjórnin eggjað útlendskum fyritøkum at gera íløgur í Rumenia. Bæði franskar, spanskar, itlaskar, amerikanskar og suðurkoreanskar fyritøkur hava nú verksmiðjur í Bukarest.
Nógvur skógur er í Rumenia, og tí er viður vanligt byggitilfar, og hús og kirkjur eru av viði um alt landið. Uttan um er ofta rimaverk av viði við vakurt útskornum grindarstólpum. Húsaklædningurin verður lagdur tvørturum, og ikki upp og niður, sum annars er vanligt nógvastaðni í Evropa. Annars er byggisniðið ymist úr einum landsluti í annan. Húsini við reystu reisingini eru úr Karpatafjøllum, har nógvur kavi legst um veturin. Húsini í vínlendinum hava rúmligan kjallara, sum verður nýttur at goyma vín og frukt í.
Í Rumenia eru mong ymisk fólkasløg; fjølmentastir eru rumenar, men har eru eisini ungarar, týskarar og sigoynarar, og við strondina við Svartahav, har ið nú eru mangir frítíðarstaðir, hava turkar og ukreinar búsett seg. Fyrr búði mesta fólkið á bygd og livdi av landbúnaði, men so hvørt ídnaðurin hevur ment seg, eru alt fleiri og fleiri fólk flutt til býirnar at búgva.
Nú á døgum búgva um 250.000 sigoynarar (ella rómanar) í Rumenia. Fyrr vóru sigoynarar flakkfólk, ið fóru víða um, men nú búgva teir flestu í útryðjunum í býunum og liva t.d. av at selja ross og gamalt jarn. Sigoynarar hava lívliga mentan, og teimum dámar væl dans og tónleik.
Rumenia og Bulgaria eru rættiliga lík lond. Donau er mark ímillum londini næstan heilt eystur at Svartahavi. Lendið fram við Donau er av bestu landbúnaðarjørð; og bæði í líðunum í Karpata-fjøllum og í Balkanfjøllum eru stórir eiki-, furu- og grannskógir. Bæði londini hava sjóvegis skipasamband við umheimin um Svartahav. Til dømis hava býirnir Constanta í Rumenia og Burgas í Bulgaria í øldir verið stórir altjóða havnabýir.
Vakra náttúran og fjølbroytta fólkalívið hava gjørt Rumenia til væl umtókt ferðavinnuland. Søgnin um Drakula greiva, ið var úr skógarlandinum Transsylvania, dregur mong ferðafólk hendavegin, tí at fólk vilja sleppa at síggja borgina, hann skal hava búð í. Í báðum londum er ferðavinna bæði summar og vetur.
Stórir partar av Bulgaria eru velt jørð. Fyri sunnan, í Maritsadali, dyrka tey nógv tubbak til útflutnings. Í Rumenia er høvuðsgrøðin mais, hon verður dyrkað at eta og at brenna. Sumstaðni í báðum londum vaksa vínber ógvuliga væl.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Bukarest
Vídd: 237.500 km2
Fólkatal: 21.428.000
Alment mál: rumenskt
Átrúnaður:
kristindómur 82%, aðrir 18%
Stýrirlag: fólkaræði, fleirflokkaskipan
Gjaldoyra: Leu (RON)

robotstxt: allowed

filter: keep


text:
Sunda kommuna á Jobmatch
Sunda kommuna fer aftur í ár at luttaka á Jobmatch sum verður í Norðurlandahúsinum 28. desember.
Vit eru í vøkstri. Her eru nógv arbeiðspláss innan eitt nú sjóvinnu, aling, handil eins og almennar stovnar. Vit arbeiða miðvíst fyri, at fjálga um vinnulívið.
Vit vera á bási nr. 40 í Skálanum.
Kundi tú hugsa tær at verði við til at ment okkara kommunu í framtíðini? Vit geva tær møguleikan í Sunda kommunu. Bílegg tær prát við okkum á www.jobmatch.fo.
2 lestrarstørv á Teknisku deild
Vit sóknast dugnaligum og ágrýtnum lesandi til lestrarstørv til Teknisku deild. Vit hava tvey ymisk starvsøkir vit mangla fólk til:
Byggisamtykt
At gera uppskot til nýggja byggisamtykt fyri Sunda kommunu, at gera uppskot til býarplan fyri Sunda kommunu.
Løggilding av vatnveitingarskipanunum
At gera lýsing av vatnveitingarskipanunum, innaneftirlitsskipanum umframt sýnistøku- og kanningarætlan og vandamálsgreining.
Um teg
Tú ert lesandi og ynskir at sameina hægri lestur og eitt viðkomandi lestrarstarv. Vit ynskja at tú ert undir útbúgving sum arkitektur, verkfrøðingur ella biologur umframt at tú ert stinn/ur í føroyskum máli.
Tað er ein fyrimunur um tú hevur lokið grundútbúgving á bachelor-stigi. Starvslesturin kann, um tín útbúgvingarstovnur góðtekur tað, eisini gerast partur av tíni útbúgving.
Vit bjóða
Eitt spennandi starv í eini kommunu í menning. Starvið gevur innlit í nógv viðurskifti á byggitekniska økinum og innan býarætlanarvirksemi. Starvs staðurin er á kommunuskrivstovuni á Oyrarbakka og vit ímynda okkum, at tú kanst arbeiða 25-30 tímar um vikuna. Starvstíðin er 3 mánaðir við møguleika fyri at leingja. Lestrarstarvið verður skipað eftir galdandi reglum um starvslesandi á staðnum, við m.a. trúnaðarreglum og samsýning.
Umsókn
Um tú vilt vita meira um starvið, ert tú vælkomin at seta teg í samband við Súna Christiansen Tekniska leiðara á 667220 ella suni@sunda.fo.
Skrivlig umsókn við lívsrensli (CV) og viðkomandi prógvum skal vera Sunda kommunu í hendi í seinasta lagið mánadagin 16. januar 2017. Umsóknin skal sendast til sunda@sunda.fo og viðmerkjast Starvslesandi. Starvið verður sett 1. februar 2017, ella eftir nærri avtalu.


text:
Orð: Petur Jacob Sigvardsen
Lag (2007): Knút Olsen
Viðmerking: Yrktur 23. januar 1961. Broyttur í juni 2007.
Hvør vakurt er ikki sólarris,
tá roðin í eystri brandar,
og fuglurin syngur Gudi prís,
náttúran í lýkku andar.
Tá havið sum sveiti, spegilsblankt
í skyggjandi litum randar.
Við strondina báran kínir fles,
ei hvítir um flúr og tanga,
bert úti við boðar, nøv og nes,
sæst broddurin blíðan ganga.
Eg vakni við havsins lýggja lot
og lívsfrískan blómuanga.
Alvaldandi Gud eg biði teg:
veit hjálp mær á hesum degi
at vera tín trúgvi tænari,
ið sáa kann signing og gleði.
Tú sýni mær verk mítt henda dag
meg fylli við Andans megi.
Tá verkið er lagt í tína hond,
mín himmalski Faðir besti,
tá binda meg tíni sterku bond,
ið styrkja og geva treysti.
Í lýdni tú lati meg tæna tær,
til komin er dagurin evsti.
O, trúfasti Faðir, tú bønhoyr meg,
av náði tú hav meg í minni,
tá troyttur tín tænari leggur seg
til hvíldar á seinasta sinni.
Av várkunn tíni tú unni mær
at vakna í Himlinum inni.


text:
Java vevtænastu vegleiðing
Niðanfyri verður eitt einfalt Java-dømi gjøgnumgingið, sum vísur hvussu ein veitaratænasta kann mennast til Heldina.
Málið er at menna ein web-tænastu við funktiónini addNumbers(a,b) sum svarar við úrslitinum a+b.
Gjøgnumgongdin byggur á tilfarið frá Java-workshoppini um Heldina, men útgreinar nærri hvørji stig eru neyðugt fyri at fáa ment ein veitara.
Tak niður fílur til menning av vevtæanstu í JAVA her
Karmar
Áðrenn tað er møguligt at kalla ein veitari umvegis Heldina, so er neyðugt at fáa skrásett og góðkent íbinding av vevtænastuveitara í trygdarambætaranum.
Vegleiðingar hesum viðvíkandi eru at finna á síðuni http://www.talgildu.fo/heldin/heldin/
Í samband við hetta dømi havi eg skrásett og fingið góðkent ein veitari við navninum kli-util-v1 skrásettur í test-trygdarambætaranum hjá Klintra. Tá skrásetingin er góðkend sæst hetta í umsitingarskipanini hjá trygdarambætaranum.
Fyri at síggja hvussu skrásetingin sæst í trygdarambætaranum, so havi eg niðanfyri loggað á umsitinginasíðuna hjá trygdarambætaranum. Í valmyndini havi eg valt "Databases/Registries".
Nú sæst eitt yvirlit yvir skrásettar vevtænastuveitarar. Um veitarin ikki var góðkendur, so hevði veitara-navnið verið litað reytt.
Umhvørvi
Til menningina er brúkt fylgjandi amboð og umhvørvi á eini Windows 10 farteldu:
- Java 1.8.101
- Eclipse Luna
- Apache CXF 3.1.11
- Apache Tomcat 7.0.75
- SoapUI 5.2.1
Harumframt havi eg havt ein servara tøkan, sum er atkomiligur frá trygdarambætaranum. Tað er her eg má koyra vevtænastuna soleiðis at hon kann røkkast av trygdarambætaranum.
Um og hvussu hetta er neyðygt, avhongur í hvørjum einstøkum førum av hvar trygdarambætarin er installeraður.
Stovnað prosjekt
Tendra Eclipse og stovna eitt nýtt prosjekt. Í valmyndini velur tú "File->New->Dynamic Web Project".
- Gev prosjektinum navn "HeldinVeitari".
- Vel eina "Project Location"
- Peika á Apache Tomcat 7 sum "Target runtime"
- Trýst á ”Finish” soleiðis at prosjektið verður stovnað
Stovna WSDL-fílu
Dokumentatiónin av X-Road viðmælur at vevtænastan fyrst verður definera í WSDL-skjalinum. Eisini nevnt Contract-First.
Afturat vanligu WSDL 1.1 spesifikatiónini, so krevur Heldin at nøkur serlig name space og feltir sum eru ásett í WSDL-skjalinum (sí http://x-road.ee/docs/eng/x-road_service_protocol.pdf.
Ein skabelón er at finna á fylgjandi leinkji: https://github.com/Klintra/HeldinProducerDemo/blob/master/WSDL%20template/heldinWsdlTemplate.wsdl
Kopiera alt innihaldið frá wsdl-skabelóni til ný-stovnaðu WSDL-fíluna.
WSDL-fílan skal nú tillagast til vevtænastu-veitaran og funktiónin configurerast við funktiónini addNumbers.
Áset veitara-navn í WSDL-fílu
Fyrst skal navnið á veitara-tænastuni ásetast í WSDL-fíluna.
Hetta er á øllum teimum støðum har tað í skabelónini stendur  .
Brúka "Find/Replace" í Eclipse og broyt   til kli-util-v1. Hetta skal viðføra 5 rættingar í WSDL-skjalinum.
Tillaga WSDL-fílu, schema
Næsta broytingin í WSDL-fíluni er at áseta schema-broytingar til request og response elementini.
XML-kodan niðanfyri vísur WSDL-elementini fyri addNumbers og addNumbersResponse.
Legg merki til:
- xrd:title feltini, sum eru frá x-road namespace'inum.
- Request-parametrarnir verða endurtiknir í addNumbersResponse definitiónini.
Kopiera WSDL-koduna niðanfyri inn í WSDL-fíluna har tað stendur Insert implementation specific schema:
WSDL-kodan at kopiera:
First integer in addition               Second integer in addition                                                               Result of addition
Tillaga WSDL-fílu, messages
Næst skulu message-elementini kopierast inn í WSDL-fíluna har tað stendur Insert implementation specific messages:
WSDL-kodan at kopiera:

Tillaga WSDL-fílu, portType/operation
Undir portType í WSDL-skjalinum skal nú definerast operatiónin addNumbers.
Kopiera WSDL-koduna niðanfyri inn har sum tað stendur insert implementation specific operations.
WSDL-koda at kopiera:
addNumbers
Tillaga WSDL-fílu, binding/operation
Til seinast skal operatiónin addNumbers eisini skrásetast sum ein SOAP-tænasta í WSDL-skjalinum.
Kopiera koduna niðanfyri inn í WSDL-fíluna har tað stendur Insert implementation specific binding.
Legg merki til:
- Serliga xrd:version felti
- Definitiónina av header-feltinum í bæði input og output pørtunum.
WSDL-kodan at kopiera:
v1
Knýta Apache CXF til prosjekt
Áðrenn vit fara at framleiða Java-kodu frá WSDL-fíluni, er neyðugt at knýta CXF til Eclipse-prosjektið.
Høgra-klikk á prosjektið í Eclipse og vel "Properties".
Leita eftir "Java Build Path" sum myndin vísur niðanfyri.
Vel "Add Library" og "CXF Runtime".
Á næsta skermi er helst neyðugt at stovna eina tilvísing til Apache CXF.
Trýst á "Configure installed libraries" og vel "Add...".
Vel faldaran har Apache CXF 3.1.11 er installera og trýst á "Finish". Á næsta skerminum setur tú flugubein við nýggju tilvísingina til Apache CXF 3.1.11 og trýstur á "Ok".
Vel tilvísingina til "Apache CXF 3.1.11" og trýst á "Finish".
Nú skuldi yvirlitið yvir Libraries sæð soleiðis út:
Framleiða Java-fílur frá WSDL
Út frá kontraktini í WSDL-fíluni kunnu vit nú brúka wsdl2java frá Apache CXF at framleiða java-koduna, sum verður grundarlagið undir SOAP veitaratænastuni.
Í hesum døminum gangið eg út frá at Apache CXF er installera í faldaran c:\tools\apache-cxf-3.1.11\
Opna Windows cmd-promptin og far til rót-faldaran í Eclipse-prosjektinum og koyr fylgjandi kommandi:
c:\tools\apache-cxf-3.1.11\bin\wsdl2java.bat -d src -p http://kli-util-v1.x-road.eu/producer=eu.x_road.kli_util_v1.producer -impl -validate -exsh true -dns true -dex true -autoNameResolution -verbose -defaultValues -fe jaxws21 -db jaxb -wv 1.1 WebContent\wsdl\heldinProducerDemo.wsdl
Niðanfyri sæst hvussu úrslitið er á skerminum aftaná at kommandoin er koyrd:
Dagfør fílurnar í Eclipse-prosjektinum eftirkanna at framleidda kodan liggur á røttum stað.
Skriva java-koduna til veitaratænastuna
Vit eru nú komin hartil, at klárt er at skriva koduna til funktiónina addNumbers.
Harumframt skulu vit eisini skriva funktiónina listMethods, sum Heldin krevur skal lista tær funktiónir sum veitara-tænastan skal bjóða fram á Heldini.
Funktiónin addNumbers
Opna fíluna eu.x_road.kli_util_v1.producer.HeldinProducerPortImpl og innset koduna niðanfyri í staðin fyri koduna sum wsdl2java hevur framleitt til funktiónina addNumbers:
public void addNumbers(eu.x_road.kli_util_v1.producer.AddNumbers.Request request, java.lang.String consumer, java.lang.String producer, java.lang.String userId, java.lang.String id, java.lang.String service, javax.xml.ws.Holder  request1, javax.xml.ws.Holder  response, javax.xml.ws.Holder  consumer1, javax.xml.ws.Holder  producer1, javax.xml.ws.Holder  userId1, javax.xml.ws.Holder  id1, javax.xml.ws.Holder  service1) { LOG.info("Executing operation addNumbers"); try { int firstInteger = request.getFirstInteger().intValue(); int secondInteger = request.getSecondInteger().intValue(); int result = firstInteger + secondInteger; eu.x_road.kli_util_v1.producer.AddNumbersResponse.Request request1Value = new eu.x_road.kli_util_v1.producer.AddNumbersResponse.Request(); request1Value.setFirstInteger(new java.math.BigInteger(Integer.toString(firstInteger))); request1Value.setSecondInteger(new java.math.BigInteger(Integer.toString(secondInteger))); request1.value = request1Value; eu.x_road.kli_util_v1.producer.AddNumbersResponse.Response responseValue = new eu.x_road.kli_util_v1.producer.AddNumbersResponse.Response(); responseValue.setResult(new java.math.BigInteger(Integer.toString(result))); response.value = responseValue; consumer1.value = consumer; producer1.value = producer; userId1.value = userId; id1.value = id; service1.value = service; } catch (java.lang.Exception ex) { ex.printStackTrace(); throw new RuntimeException(ex); } }
Ger síðani tað saman fyri funktiónina listMethods.
public eu.x_road.xsd.x_road.ListMethodsResponse listMethods(java.lang.Object body) { LOG.info("Executing operation listMethods"); System.out.println(body); try { eu.x_road.xsd.x_road.ListMethodsResponse _return = new eu.x_road.xsd.x_road.ListMethodsResponse(); eu.x_road.xsd.x_road.ListMethodsResponse.Response _returnResponse = new eu.x_road.xsd.x_road.ListMethodsResponse.Response(); java.util.List  _returnResponseItem = new java.util.ArrayList (); java.lang.String _returnResponseItemVal1 = "kli-util-v1.addNumbers.v1"; _returnResponseItem.add(_returnResponseItemVal1); _returnResponse.getItem().addAll(_returnResponseItem); _return.setResponse(_returnResponse); return _return; } catch (java.lang.Exception ex) { ex.printStackTrace(); throw new RuntimeException(ex); } }
Legg merki til navna-mynstri sum verður til navnið hjá funktiónini í Heldini kli-util-v1.addNumbers.v1.
- Fyrsti partur av navninum er navnið á veitaratænastuni, soleiðis sum vit hava kalla hana í Heldini.
- Síðani kemur navni á sjálvari funktiónini
- Til seinast kemur útgávu-nummari, sum eisini er at finna aftur í WSDL-fíluni.
Harumframt sæst í addNumbers hvussu virðini í request-headaranum verður kopiera til response-headaran.
Klárgering áðrenn tænastan kann koyra í Tomcat
Áðrenn vit kunnu royndarkoyra tænastuna í Tomcat, skulu vit fyrst klárgera Tomcat, og síðani klárgera tvær konfiguratións-fílur:
- web.xml til konfigurerar Tomcat
- cxf-beans.xml sum konfigurerar CXF
Tomcat
Opna yvirlitið yvir servara í Eclipse við at trýsta á "Window->Show View->Servers".
Trýst á leinkjuna fyri at stovna nýggjan servara.
Vel Tomcat 7 og trýst á "Next".
Peika á faldaran har Apache Tomcat 7 er installera og trýst á "Finish".
web.xml
Høgra-klikk á prosjektið, og trýst á "Java EE Tools -> Generate Deployment Descriptor Stub":
Kopiera koduna niðanfyri inn í web.xml fíluna sum er at finna í faldaranum "WebContent/WEB-INF":
HeldinProducerDemo     index.html   index.htm   index.jsp   default.html   default.htm   default.jsp       CXFServlet    org.apache.cxf.transport.servlet.CXFServlet      config-location   /WEB-INF/cxf-beans.xml     1       CXFServlet   /services/*
cxf-beans.xml
Stovna fíluna cxf-beans.xml í faldaran "WebContent/WEB-INF" og kopiera koduna niðanfyri inn í fíluna:

Royndarkoyra tænastu
Nú er klárt at royndarkoyra tænastuna í Tomcat.
- Høgraklikk á prosjektið í Eclipse og vel "Run As -> Run on Server"
- Vel Tomcat í yvirlitnum
- Trýst á "Finish"
Tá servarin koyrir, opna so síðuna
http://localhost:8080/HeldinVeitari/services
Hetta skuldu nú víst:
WSDL fílan er at finna á http://localhost:8080/HeldinVeitari/services/HeldinProducer?wsdl
Kalla tænastuna lokalt
Nú er møguligt kalla tænastuna frá t.d. SoapUI OpenSource
Opna SoapUI og vel "File->New SOAP Project"
Gev prosjektinum eitt navn og skriva addressuna á WSDL-fíluni í feltið "Initial WSDL".
Stovna nú ein nýggjan SOAP fyrispurning við at dupult-klikkja á "AddNumbers->Request1" sum víst niðanfyri:
Í løtuni er líkamikið hvat vit skriva í headaran, men skriva tvey tøl í parametur-feltini hjá addNumbers, og kalla SOAP-tænastuna við at trýsta á grøna pílin.
Úrslitið skuldi verið sum á myndini niðanfyri:
Kalla tænastu frá Heldini
Næsta stigið er at koyra tænastuna soleiðis at vit kunnu kalla hana frá Heldini.
Til hetta krevst at tænastan koyrir á einari maskinu sum kann kallast frá trygdarambætara.
Í slíkum førum kann verða neyðugt at pakka applikatiónina niður í eina .war-fílu og koyra hana á einari aðrari maskinu.
Í hesum døminum havi eg innstallera Tomcat á ein servara sum er atkomiligur frá trygdarambætaranum.
Fremst í hesi vegleiðing nevndu vit skrásetingina av einum góðkendum vevtænastuveitara í trygdarambætaranum.
Loggað aftur á umsitingina av trygdarambætaranum og í valmyndini velur tú "Databases/Registries". Vel trygdarambætaran (í mínum føri kli-util-v1) sum skal verða brúkari av vev-tænastuni, og trýst á "Adapter Settings".
Í mínum føri brúki eg sama trygdarambætara sum brúkara
Á hesum skerminum er nú møguligt at uppseta tilvísingarnar til vævtænastuna.
Tá hetta er gjørt trýstur tú á "Save" og vendur aftur til yvirlitið "Databases".
Fyri at geva tær sjálvum atgongd at kalla tænastuna er neyðugt við uppseting í "Access Rights".
Rættindini verða ásett við at velja tína organisatión, og síðani tað funktiónina sum skal hava atgongd at kalla veitaratænastuna.
Um tín organisatión ikki sæst í listanum, trýst so á "Add" og síðani flugubein í "Display Organizations" ovast til høgru. Vel tína organization og trýst á "Save" Nú skuldi organsatiónin verið sjónlig
Um funktiónin addNumbers ikki sæst í listanum til høgru, royn so at trýsta á knappin "Refresh" niðast til høgru.
Tá rættindini eru upp á pláss, skuldi verið møguligt at kalla tænastuna umvegis heldini.
Far aftur til SoapUI og vel "File->New SOAP Project".
Í mínum førum skal eg nú peika til fylgjandi URL fyri at lesa WSDL-fíluna:
http://trygdarambætari/cgi-bin/uriproxy?producer=kli-util-v1
Í hesum førinum er trygdarambætari navnið ella ip-addressan á trygdarambætaranum sum er brúkari av vevtænastuni.
Stovna aftur ein addNumbers-request, men minst til at rætta URL'in soleiðis at hann peikar á "/cgi-bin/consumer_proxy" á trygdarambætara sum er vevtænastu-brúkari. Í mínum føri er URL'urin:
http://trygdarambætari/cgi-bin/consumer_proxy
Dømi niðanfyri vísur fyrispurning og svar, av einum kallið yvir Heldina:


text:
Støddfrøði í 6.a
Lærarar eru Jóhan T. Lervig og Harda Jacobsen
Kæru foreldur
Skúlin á Argjahamri bjóðar øllum næmingum í 6. flokki til eitt 2 vikurs skeið í støddfrøði, 6 tímar um vikuna. Tað verður Sanna Vitalis, sum kemur at undirvísa.
Hesaferð verður fokus sett á hesi evni:
Brot
Prosent og brot
Líkingar
Næmingarnir eru 7 í hvørjum bólki. Tímarnir liggja soleiðis:
Mánadag 3. og 4. tíma (Náttúru og tøkni)
Týsdag 3. og 4. tíma (Søga og kristni)
Hódag 3. og 4. tíma (Danskt)
Um tit IKKI ynskja, at barn tykkara luttekur í hesum skeiðið, so skal boðast frá til Jóhan á: johan.lervig@skulin.fo, áðrenn mándagin 27. August kl 8.00.
Fyrsti bólkur byrjar mánadagin 27. August.
Vinarliga
Jóhan og Sanna


text:
Í mánalýsinum sær hann ein øgiliga stóran skugga á luftini. Hann hoyrir suð av risa-vaksnum veingjum.
Nú sær hann, hvat tað er. Ein yvirvaksin dreki. Tað er Narno, tann reyði drekin, ið fær øll at ristast av bangilsi og at gera, sum Broto krevur. Hetta er fyrstu ferð, hann sær Narno, men hann hevur hoyrt ræðuligar søgur um hann.
Um drekin fær ferilin av honum, so er úti við Lino.
Hann trýstir seg inn at teimum hvøssu tornunum og má bíta tenninar saman fyri ikki at rópa av pínu.
Grønur krabbi
Aftur


text:
Bonnie Hunt
Bonnie Lynne Hunt (fødd 22. september 1961) er amerikanskur sjónleikari, leikari, sum leggur røddir til teknifilmar, høvundur, filmsframleiðari, sjónvarpsvertur. Hon hevur m.a. spælt við í filmum sum Rain Man, Beethoven, Beethoven's 2nd, Jumanji, Jerry Maguire, The Green Mile, Cheaper by the Dozen og Cheaper by the Dozen 2. Hunt hevur lagt rødd til eitt nú A Bug's Life, Monsters, Inc., Monsters University, Toy Story 3, Cars, og Cars 2. Hunt hevur eisini spælt við í fleiri sjónvarpsrøðum, t.d. Grand og Davis Rules. Harafturat hevur hon skapað, skrivað, framleitt og spælt í The Building, Bonnie, og Life with Bonnie. Frá 2008 til 2010 var hon vertur í The Bonnie Hunt Show.


text:
Heimspeki
Heimspeki er ein læra innan almennir og grundleggjandi trupulleikar viðvíkjandi ymisk rák, sum vísindi, estetikki, sannkenningarfrøði, etikki, logikki, mál og metafysikk. Heimspeki er ein øðrvísi máti at loysa trupulleikar við skilagóðum framferðarhátti í rákum, til dømis, at fólk spyrja spurningar so sum, um Guð er til, um vitan er møgulig, og hvat ger eina gerð rætta ella skeiva. Heimspeki er týtt frá tí forngrikska orðinum φιλoσoφίa (filosofia, sum bókstaviliga merkir "kærleiki til vísdóm". Á føroyskum nýta vit heitið heimspeki, tó er heitið hugspeki eisini at hoyra.
Týdningarmikil fólk[rætta | rætta wikitekst]
- Heraklit
- Parmenides
- Sokrates
- Platon
- Aristoteles
- Aurelius Augustin
- Thomas Aquinas
- René Descartes
- Roger Bacon
- Francis Bacon
- Immanuel Kant
- William James
- Bertrand Russell
- Edmund Husserl
- Søren Kierkegaard
- Friedrich Nietzsche
- Jean-Paul Sartre
- Albert Camus
- Ludwig Wittgenstein


text:
Jan Müller
23.11.2017 - 12:38
Um somu tíð sum føroyskir myndugleikar í spenningi bíða eftir, at 4. útbjóðing skal lata aftur um fáar mánaðir og vóna, at fleiri feløg fara at senda umsóknir inn og harvið fáa gongd á aftur føroysku oljuleitingina, so bara veksur virksemið hinumegin markið – á bretska landgrunninum. Eftir at oljufelagið Siccar Point Energy herfyri kunngjørdi, at tað hevur gjørt av at útbyggja ta oljukelduna, sum liggur tættast við føroyska markið, CAMBO, hevur sama felag nú gjørt eina avtalu við enn eitt sera virkið felag á Atlantsmótinum, nevniliga INEOS, sum fyrr í ár keypti allar olju- og gassognirnar hjá danska felagnum DONG. Avtalan snýr seg um at selja ein stóran part av tveimum loyvum norðan og vestan fyri Hetland og tætt við føroyska markið. Økið, sum talan er um, verður nevnt ”The North Gas Area”, og fevnir um fleiri gassfund so sum Tobermary, Bunnhaven og Craggarmore og nú eisini leitimiðið Lyon, sum nógv verður væntað av.
Siccar Point, sum fyrr í ár keypti allar olju- og gassognirnar frá eysturríkska oljufelagnum OMV, hevur higartil átt 100% í loyvunum, sum Ineos nú hevur keypt meirilutan av. Nógv verður gjørt burtur úr umrødda handli í flestu av altjóða oljumiðlunum og verður víst á, at sølan skal skiljast sum ein byrjan til í fyrsta lagi at bora ein leitibrunn og harnæst við at byggja út hesa nýggju gassleið vestan fyri Hetland. Fyrsta gassleiðin, ”The South Gas Area” við Laggan Tormore gasskeldunum og eisini Edradour og Glenlivet, varð útbygd og tikin í nýtslu í fjør.
Siccar Point hevur fyrr sagt frá, at tað ætlar sær at bora ein brunn á Lyon oljuleiðini í 2019, sum Ineos nú eisini er partur av, og nú enn eitt oljufelag hevur viljað brúkt pengar uppá hetta økið, verður mett, at tað fer at hýsa einum nýggjum gassævintýri vestan fyri Hetland í framtíðini. Vert er eisini at bíta merki, at somu feløg, Siccar Point og Ineos eru eisini partnarar í stóra oljufundinum Rosebank, sum ætlanin er at útbyggja. Tað liggur í sama umhvørvi.
Áhugavert er eisini at síggja úttalilsini hjá stjórunum í Siccar Point og Ineos um nýggja samstarvið, har stjórin í Siccar fegnast um samstarvið við Ineos í hesum komandi norðasta kolvetnislandslutinum vestan fyri Hetland og vísir á, at teir fara at bora ein leitibrunn her í næstu framtíð. Um somu tíð sigur stjórin í Ineos, at felagið hevur eina vón um at gerast ein týðandi leikari í økinum og vísir á, at nettupp hetta økið so langt norðuri kann fáa stóran týdning. Sí endurgeving av teirra útsøgnum í skotsku miðlunum:
Siccar Point Energy’s CEO Jonathan Roger:
'As licence operator we are excited to be moving forward in conjunction with Ineos to drill the Lyon Prospect. This represents an opportunity to unlock the material gas potential of the most northerly licenced area of the UKCS. We look forward to working with Ineos in this new exploration partnership and to operating our first exploration well.'
Geir Tuft INEOS Oil & Gas CEO:
'INEOS intends to become a significant player in this area. This deal confirms our aim to take a leading role to develop the Northern Gas Fields using the significant infrastructure investments already made West of Shetland. With the purchase of the DONG E&P business earlier in the year, INEOS took over a significant portfolio of producing assets and discoveries West of Shetland. It is clear that the Northern Gas Area holds further opportunities that could help unlock the development of those discoveries. The deal with Siccar complements our assets.'


text:
15 ára gamla Bjørk í starvsvenjing á Fólkatingi
Seinastu vikurnar hevur Bjørk Teitsdóttir, sum gongur í 9.a í Venjingarskúlanum, verið í starvsvenjing hjá Javnaðarflokkinum á Fólkatingi.Bjørk hevur millum annað verið á fundi við forsætismálaráðharranum Helle Thorning-Schmidt og havt nógv við arktiska samstarvið at gera. Vit, starvsfólkini, eru ovfarin av hvussu arbeiðssom og dugnalig, Bjørk er
Vit ynskja henni góða eydnu víðari!
Niðast í hesi greinini sært tú myndir, sum Bjørk hevur tikið, meðan hon hevur verið her.
Hevur tú hug at gerast starvsnæmingur hjá Javnaðarflokkinum á Fólkatingi? Set teg í samband við okkum á tlfnr: +45 33 37 54 24.


text:
- Tíðindi, mentan og ítróttur
Carles Puigdemont er komin til Føroya
Tak niður
Hann skal hava framløgu um tjóðskaparligan sjálvsavgerðarrætt saman við umboðum fyri sjálvstýrisrørslurnar í Skotlandi og Ný Kaldonia.
Í Spania er Puigdemont saman við øðrum ákærdur fyri uppreistur, at eggja til uppreistur móti sponsku stjórnini og fyri at hava misbrúkt almennar pengar. Hann hevur tó ikki verið rættinum í Spania enn, tí hann rýmdi av landinum og hevur síðan búð í Belgia.
Ákærurnar í Spania eru tó framvegis galdandi, men einans í Spania. Tí kann hann ferðast í Evropa, men sleppur ikki inn í Spania uttan at skulu møta í rættinum.
Foto: Jónfinn Stenberg og Jógvan Eli Dam
Sí eisini


text:
Orð: Henry Williams Baker
Lag: John Bacchus Dykes
Týtt: Zacharias Zachariassen
Upprunaheiti: The king of love my shepherd is
1. Er kongur lívsins hirði mín
– sum kærleiksfullur ræður –
tá fattast einki, hann er tín,
og tú ert hans í ævir.
2. Hann leskar mína tystu sál,
har lívsins løkir flóta.
Hann leiðir meg á vøll og vál,
til grasið grønt at njóta.
3. Tá vilstur langt av leið eg var,
í kærleika hann fann meg,
á herðum sínum heim meg bar
og fagnandi hann vann meg.
4. Í deyðaskuggans dali eg
ei óttist: Tú ert hjá mær,
tín keppur, stavur ugga meg,
og aldri fert tú frá mær.
5. Eitt búgvið borð tú reiðir mær
og salvar meg við náði.
Av steypi signingar frá tær
í yvirflóð eg fái.
6. Alt lívið tú meg leiðir væl
og fylgja skalt mær glaður.
Og so í húsi Harrans skal
eg búgva allar ævir.


text:
Broyting í rentum og gjøldum í Eik11-03-2016
Broytingar verða gjørdar í einstøkum rentum og ómaksgjøldum í Eik
Formansskifti í Ognarfelag Tryggingartakaranna01-03-2016
Nevndin í Ognarfelag Tryggingartakaranna hevur skipað seg av nýggjum. Nýggjur formaður er Arni Djurhuus Brattaberg og nýggj næstforkvinna er Ingeborg Godtfred. Í nevndini sita: Arni Djurhuus Brattaberg, Ingeborg Godtfred, Jan Müller, Gunnar í Liða, Annika Waag og Jákup Egholm Hansen.
Rentutillaging av realkredittlánum23-02-2016
Rentutillagingin av realkredittlánum, sum skulu rentutillagast 01.04.2016, er nú framd, og úrslitið er framhaldandi lág renta
Betri trygging við MasterCard Gull og Platin23-02-2016
Hevur tú eitt MasterCard Gull ella Platin, kanst tú nú sleppa undan at gjalda sjálvsábyrgd, um tú verður fyri óhappi í leigubili
Eik vil bert hava greiði á málinum18-02-2016
Eik hevur ongantíð brúkt avskrivingarnar av skattligum goodwill í ársroknskapinum, hóast TAKS hevur givið loyvi til tess. Tær verða heldur ikki brúktar fyri roknskaparárið 2015. Eik vil bert hava greiði á málinum, sum stavar frá, at núverandi Eik í 2010 yvirtók virksemið í gamla Eik Banka


text:
14. april 2016
Skriv frá Ríðisamband Føroya um støðuna í ÍSF
Stutt kunning um hvørjar avleiðingar støðan í ÍSF hevur fyri ríðiítróttina !
Fleiri hava kanska lagt til merkis at miðlar seinastu dagarnar hava viðgjørt nýkomnu støðuna í Ítróttarsambandinum/ÍSF
Viðurskiftir sum nú m.a. hava ført til at forsetin Petur Elias Petersen hevur lagt frá sær. Viðferðin sum nú fyrrverandi forsetin hevur fingið er lítið sømilig, men tað er so ein onnur og tianverri ikki tespilig søga. Eg má tó siga at eg skilji væl at Petur Elias Petersen sum hevur verið Ítróttarsambandinum ein góður forseti, ikki longur tímir at vera við til glantrileikin hjá nøkrum sersambondum.
At teir so aftaná stilla seg fram í tíðindasending at gráta krokkudillutár, ger bara støðuna næstan tragikomiska !
Fyri at gera eina langa søgu stutta, er tað helst lættast at siga at aftaná eina drúgva tilgongd, samtykti umboðstingið hjá ÍSF seinasta heyst nærum einmalt, at býti av pengunum sum koma m.a. frá Løgtinginum, skuldi býtast á ein meira rættvísan hátt enn áður gjørt. Hetta bleiv tó gjørt soleiðis tað var líka fyri øll, partvíst grundupphædd, partvíst eftir limatalið og partvíst eftir virksemið. Av tí at nýggjir pengar vóru komnir inn í skipana var tað so heppið at eingin misti pengar í mun til 2014.
Hetta vildi fyri okkum reiðfólk, sum í mun til summar aðrar ítróttargreinar ikki fáa ókeypis hallir og breytir, merkt ein vøkstur, ið vildi gjørt tað gjørligt at stuðla reiðfólkum til kappingar uttanlanda, og samtundis bøtt munandi um karmar til kappingar, skeið og umstøður annars herheima. - Hetta eru ábøtur sum eru alneyðugar um kappríðing og gongulagskappingar skula vera lív lagað,
Nú skuldi alt jú verið so gott, ein tilgongd har øll vinna skuldi verið funnin fressur.
Men so var tíanverri ikki. Trý stór sersambond, harav eitt atkvøddi fyri nýggja býtinum, vóru so ónøgd við býtið, at tey fóru oman í løgtingið og í fjølmiðlar at gera vrøvl. Orsøkin er helst at tey ikki halda seg hava fingið nokk. Rætt er at tey ikki hava fingið líka stóran vøkstur sum onnur, men tá hugsa verður um at nýggja skipanin er líka fyri øll, kemst hetta møguliga av, at tey øll árini frammanundan hava fingið óv nógv - og nú unna tey so ikki øðrum somu møguleikar, sum tey hava havt frammíhjá øll árini.
Næstan ironiskt at tey í miðlum siga seg missa pengar ið mun til hvat tey høvdu vænta sær..... Hvusu kann man missa nakað man ongantíð hevur havt ?
Sannleikin er kanska at hesi sersambond hava spent bogan óv nógv, og nú vilja tey at hini sambondini skula gjalda gildið fyri tey !
Vit meta tað vera sera illóyalt av sersambondum ikki at virða eina demokratiska avgerð og at fara uttanum ÍSF til politikarar, hetta er eisini við til at niðurbróta trúvirðið á stovnin. Minsta krav til fólk sum standa á odda fyri ítróttinum, er at tey sjálvi duga at vísa fair play - Lukkutíð tykist tað tó ikki sum um politikarir taka hesi fólk fyri fult, tað eru vit eisini onnur sum hava tað trupult við í løtuni.
Vegna Ríðisamband Føroya
Brandur í Dali, formaður
Viðhefta tíðindaskriv er frá 13 av 16 sersambondum í ÍSF
10. april 2016
Fyrireika Djóradagar 2016
Nevndin í Føroya Ríðingarfelag spennir seg í hesum døgum út at gera Djóradagar 2016 til teir bestu nakrantíð. Í løtuni verður arbeitt við at fáa tey seinastu tingini á skrá, og væntast skráin at vera liðug í komandi viku.
Djóradagar eru vanliga seinasta vikuskiftið í Mai og soleiðis er eisini í ár, har tiltakið liggur tann 28 og 29 Mai. Báðar dagar frá kl 14 til 18.
Vanliga koma fólk úr øllum landinum at vitja djór og fólk í Havnardali - Vitjunartalið er ofta omanfyri 5000 samlað. Felagið ræðir tó yvir stórum økið, felagshúsið og risastórari høll, at har gerst ongantíð trongt..
Tiltakið er gjørt í samstarvið við bóndir og djóraeigarar sum koma við djórum at vísa fram. Umframt nógv forkunnug djór eru sjálvandi eisini nógv ross at síggja á økinum hjá Føroya Ríðingarfelag.
Eisini eru nógvar hoppiborgir, bogaskjóting, teymaríðing (ponyríðing), fiskibrunnur og onnur tiltøk til børnini
Brandur í Dali, formaður í Føroya Ríðingarfelag leggur tó dent á at tiltakið hevur eitt konsept sum eitur djór, hugni og náttúra og tað verður hildið fast um tað aftur í ár.
1. april 2016
Rossagøturnar stongdar vegna asfaltarbeiði
Tórshavnar Kommuna boðar við teldubrævið dagfest d.d. at tey aftaná stórt trýst frá gongufelagnum, felagnum Tórshavn og súklufeløgum hava avgjørt at leggja asfalt á allar rossagøturnar rundan um havnina.
Tað fyrsta sum verður asfaltera eru gøturnar merktar við gulum á myndini. Boði Haraldsson frá tekniski umstingini hjá Tórshavnar Kommunu heitir í teldubrævinum á rossafólk um at fara væl við asfaltinum tá tað er álagt. Eisini viðmerkir Boði at gongu og súklufólk hava hug at ilskast inn á rossalort á rossagøtunum
Í samband við asfaltarbeiði verða allar rossagøturnar stongdar í apríl mánaði, tað vil siga frá í dag av.
Nevndin í Føroya Ríðingarfelag fer at taka málið upp á snarfundi mánadagin.
Tað fyrsta sum verður asfaltera eru gøturnar merktar við gulum á myndini. Boði Haraldsson frá tekniski umstingini hjá Tórshavnar Kommunu heitir í teldubrævinum á rossafólk um at fara væl við asfaltinum tá tað er álagt. Eisini viðmerkir Boði at gongu og súklufólk hava hug at ilskast inn á rossalort á rossagøtunum
Í samband við asfaltarbeiði verða allar rossagøturnar stongdar í apríl mánaði, tað vil siga frá í dag av.
Nevndin í Føroya Ríðingarfelag fer at taka málið upp á snarfundi mánadagin.
Abonner på: Indlæg (Atom)


text:
Nú um middagsleitið verða fyrstu leikirnir fluttir í dystinum millum Føroyar og Kina í níggjunda umfari á talvolympiaduni í Baku í Aserbadsjan.
Kina vann olympiaduna seinast og er styrkismett sum nummar trý hesaferð. Bara Russland og USA hava sterkari telvarar á sínum liðum. Men Kina hevur ikki staðið seg líka væl hesaferð sum í Tromsø fyri tveimum árum síðani. Ósigrarnir fyri Onglandi og Ungarn í báðum seinastu dystunum bera í sær, at Kina er dragnað aftur á 33. pláss í røðini.
Føroyska liðið hevur við trimum vunnum dystum á rað – í gjár vunnu okkara menn stórfingnan sigur á Bosnia-Herzegovina – togað seg fram á 47. pláss. Tí umskarast vegirnir hjá okkum og kinesisku OL-gullmanningini í triðsíðsta umfari.
Hetta er tó ikki fyrsta ferðin, at Føroyar møta ein av risunum á talvolympiadu. Í 1970, tá Føroyar vóru á talvolympiadu á fyrsta sinni, møttu vit ongum minni enn fleirfaldu heimsmeistarunum úr Sovjetsamveldinum. Í 1988 møttu vit í fyrsta umfari Onglandi, sum var styrkismett nummar tvey, og í 2009 møttu vit USA, sum var eitt av toppliðunum.
Hóast Kina er styrkismett nummar trý, hava teir ongan telvara í topp 10 í heiminum. Teir fýra, sum setast yvirav føroyingum í dag eru frá nummar 14 til 35 á heimsstyrkilistanum.
FIDE-styrkilistin, september 2016
1. Magnus Carlsen, NOR 2857
2. Maxime Vachier-Lagrave, FRA 2813
3. Fabiano Caruana, USA 2808
4. Vladimir Kramnik, RUS 2808
5. Levon Aronian, ARM 2795
6. Hikaru Nakamura, USA 2789
7. Wesley So, USA 2782
8. Viswanathan Anand, IND 2776
9. Sergej Karjakin, RUS 2769
10. Veselin Topalov, BUL 2768
—
14. Liren Ding, Kina
24. Yue, Wang, Kina
29. Yangyi Yu, Kina
35. Yi Wei, Kina
Afturhvarv
Soleiðis gekst í 1970 móti suverena sovjetiska liðnum. Hans Petersen, Jóan P. Midjord, Thorstein Vilhem og Olaf Durhuus stríddust til fánýtis, men á 3. borði lúrdi sensasjónin, men okkara maður varnaðist ikki leikin, sum átti at tryggjað honum javnleikin.
Í Saloniki í 1988 møttu vit Onglandi, sum var styrkismett nummar tvey og endaði nummar tvey í kappingini. Vit fingu ein góðan dyst móti teimum, men allir máttu lúta. Okkara lið mannaðu John Rødgård, Leif Kristensen, Bogi Ziska og Torkil Nielsen.
Vit síggja, at ratingtølini vóru ikki so høg tá sum nú hjá teimum sterkastu.


text:
Pauli Poulsen nýggjur venjari hjá 07 Vestur
ítróttur03-11-2017 - 20:57 - Jóanis Albert Nielsen
Nú er greitt at komandi kappingarár verður Pauli Poulsen venjari hjá 07 Vestur. Pauli kemur vestur eftir hálvfjórða ár á Skála og tekur yvir eftir Sigtór A. Petersen, sum røkti starvið seinasta mánaðin av kappingarárinum, tað skrivar 07vestur.fo.
Pauli tekur á seg stóru uppgávuna at standa á odda fyri EFFO-manningini hjá 07 Vestur, sum, í ár, fekk besta úrslitið nakrantíð og endaði við 28 stigum. Tað gjørdist ikki nokk til meira enn 9. pláss, men tá bert eitt lið flutti upp úr 1. deild, sleppur 07 Vestur at halda fram í bestu mansdeildini.
Seinastu tvey árini hevur Pauli leitt Skála til góð úrslit eftir at hann stóð á odda tá skálamenn fluttu upp í EFFO-deildini í 2015. Í fjør megnaðu teir 8. pláss og, í ár, annað árið í EFFO-deildini, spældu teir seg upp á eitt flott 6. pláss, 5 stig framman fyri okkum.
Áðrenn hann gjørdist venjari á Skála var 44-ára gamli skálamaðurin eitt ár á Toftum og 3 ár hjá NSÍ, eftir fyrstu royndirnar sum høvuðsvenjari við Skála í 2003 og 4. Pauli hevur eisini royndir sum hjálparvenjari hjá Skála, NSÍ og KÍ.
Vit ynskja Pauli hjartaliga vælkomnum vestur og gleða okkum til stórar upplivingar komandi ár.


text:
2. lið2. lið eru limir hjá HBF sum kunnu eins og aðrir leikarar melda til allar kappingar í Føroyum.
Tilmelding av limaskap og tíðum verður sent umvegis teldupost. Til ber at seta fram ynski um ávísan tíma. HBF fer so vítt møguligt at ganga hesum ynski á møti.
Tilmelding til leikárið 2018/19
2. lið kann melda seg til við at senda ein teldupost: motionistar@gmail.com
Í teldupostinum skal skrivast:
-Nær ein ynskir at leiga ein bana,
-Hvønn bana ein ynskir at leiga,
-Telefonnummar,
-teldupostur
og navn hjá einum kontaktpersóni.


text:
Sumbiar kommuna
Sumbiar kommuna er syðsta kommuna í Føroyum. Í Sumbiar kommunu eru bygdirnar Sumba, Lopra, Akrar og Víkarbyrgi. Harumframt eru kend støð í Sumbiar kommunu, sum t.d. Akraberg, har ein viti varð bygdur í 1909 og forbergið Beinisvørð, sum er næsthægsta forberg í Føroyum.
Bygdarráðsformaður[rætta | rætta wikitekst]
Hildur Vestergaard er bygdarráðsformaður í Sumbiar kommunu. Varaborgarstjóri er Eyðbjørn Thomsen.
Ávísingar úteftir[rætta | rætta wikitekst]
- Sumba.fo - Heimasíðan hjá Sumbiar kommunu.
Akrar | Lopra | Sumba | Víkarbyrgi


text:
Ari av Rana
16.04.2018 - 14:29
Tíðindi > Heilsa & Umhvørvi > Náttúra
Umhvørvisstovan boðar frá, at nú verður ikki longur frítt at sigla kring Ramsar-oyggjarnar Nólsoy, Skúvoy og Mykines.
Sunnudagin 15. apríl er fyrsti dagur, at skip og bátar, sum eru nærri enn 500 m úr landi úr Mykinesi, Skúvoy og Nólsoy, ikki kunnu sigla skjótari enn 8 fj/t.
Í nýggju kunngerðini um sigling kring Ramsar-oyggjarnar Nólsoy, Skúvoy og Mykines, sum kom í gildi í fjør er ásett, at í tíðarskeiðinum frá 15. apríl til og við 31. august er bannað at sigla skjótari enn 8 fjórðingar um tíman nærri enn 500 metrar úr landi kring alla oynna í Skúvoy og Mykinesi og pørtum av Nólsoy.
Óneyðugur gangur, t.d. harður tónleikur og sigling við vatnskootarum er eisini bannað í nevnda tíðarskeiði.
Bannið er galdandi fram við landi, har stórur vandi er fyri, at tað kann órógva fuglalívið.
Bannið fevnir um øll skip og allar bátar uttan skip í fastari rutusigling til hesar oyggjar, men skulu hesi før í størst møguligan mun avmarka ferðina tá siglt verður nær landi í hesum økjum.


text:
1979
Jump to navigation Jump to search
Innihaldsyvirlit
Hendingar[rætta | rætta wikitekst]
- 13. januar - Fótbóltsamband Føroya (FSF) verður sett á stovn.
- 23. januar - Atli P. Dam verður løgmaður í Føroyum.
- 1. mai - Grønland fær heimastýri.
Ókendar dagsetningar[rætta | rætta wikitekst]
- Phillips í Niðurlondum og Sony í Japan gera samstundis fløguna.
- Stjórnin í Sony, Akio Morita í Japan, uppfinnur gongulurtitólið (walkmannin).
- Fartelefonin uppfunnin í Svøríki.
Ítróttur[rætta | rætta wikitekst]
Fótbóltur[rætta | rætta wikitekst]
- ÍF vinnur sum fyrsta eysturoyarlið føroyameistaraheitið í Føroysku landskappingini
Føðingar[rætta | rætta wikitekst]
- 17. oktober - Kimi Räikkönen, finskur Formula 1 bilførari
- 24. november - Uni Reinert Debess, føroyskur tónleikari
Andlát[rætta | rætta wikitekst]
- 2. februar - Sid Vicious, enskur tónleikari (f. 1957)
- 17. mai - Kjartan Mohr, føroyskur politikari (f. 1899)
- 11. juni - John Wayne. amerikanskur sjónleikari (f. 1907)
- 21. september - Sámal Joensen-Mikines, føroyskur listamaður (f. 1906)


text:
Orð og lag: Wilbur E. Nelson
Týtt: Hákun Djurhuus
Upprunaheiti: What is your answer today?
1. Frelsarin kallar á hjarta títt nú,
hvat verður svar títt í dag?
Frið vil hann geva, hjá tær taka bú,
lat hann ei fara avstað.
Niðurlag: Jesus teg kallar, hvat er títt svar?
Tak móti honum, koyr hann ei frá tær,
rødd hans, hon ljóðar,
frið sín tær bjóðar,
hvat verður svar títt í dag?
2. Kanska tú stendur við ævinnar dyr,
hvat verður svar títt í dag?
„Avnoktar tú meg enn?“ Jesus teg spyr?
Deyðan hann leið í tín stað.


text:
Catwalk og gluggastás - nú landsstýrið fer í Norðurlandahúsið at rósa sær sjálvum
politikkur17-02-2018 - 19:06 - Jóanis Nielsen
Tað frættist úr landsstýrinum mánamorgunin, at sambært norðurlendskari meting eru Føroyar millum londini, sum hava havt dyggasta framburðin síðani búskaparkreppuna.
Hesi gleðiligu tíðindi kunnu vit vera errin av – Føroyar eru búskaparliga smørholið millum líkar.
Spurningurin er so, hvat hevur orsakað henda framburð við ongum arbeiðsloysi, góðari realløn, vælriknum vinnulívi, rekord útflutningi, yvirskot í almennu roknskapunum o.s.fr.?
Tungu tøkini og útspillingin
Tá borgarliga samgongan í 2011 tók um stýrisvølin hekk samfelagið á eggini. Metundirskot á fíggjarlógini, vaksandi fráflyting, 7,5% arbeiðsloysi, husaprísirnir í fríum falli og sera vánalig treystitøl – vónirnar um framtíðina vóru ringar.
Úr hesum veruleika skuldi samgongan fáa gongd á aftur – at fáa land og búskap aftur á beint.
Tung, trupul og ótradionell tøk skuldu takast. Og tað bleiv gjørt. Flatskattur, forskatting av pensiónunum, íhaldin fíggjarpolitikkur, støðufastar samráðingar um fiskirættindi og mangt annað bleiv bulurin undir politikkinum hjá borgarligu samgonguni.
Andstøðan, fakfeløg og miðlar vóru á gosi.
Samgongan varð skýrd kavráð, asosial, órein, týnandi og kensluleys. Boðini frá sosialistisku andstøðuni og fakfeløgunum vóru greið. Allur borgarligi politikkurin skuldi rullast aftur, tá andstøðan bleiv samgonga.
Einar nýggjar Føroyar
Hóast ákærur, útspilling og hóttanir frá andstøðuni og teirra apologetum, so helt borgarliga samgongan tørn, sannførd um, at góðu úrslitini fóru at vísa seg sum fráleið. Ástøðin gjørdi greitt, at góðu úrslitini av flatskattinum fóru veruliga at koma í ljósmála við endan av valskeiðinum.
Lunnar vóru soleiðis lagdir undir støðufastan og haldgóðan búskap – einar nýggjar Føroyar.
Og góðu úrslitini vístu seg eisini.
Undirskotið á fíggjarlógini minkaði støðugt og var mestsum burtur í 2015, arbeiðsloysið minkaði niður í 2,5%, fráflytingin bleiv til tilflyting og fólkatalið fór veruliga at vaksa frá 2013, hóast Hagstovan í kilometraumrøðu í KvF boðaði frá, at vit um fá ár í mesta lagi fóru at vera 40,000 fólk í Føroyum. Hví spyr forrestin eingin um hasa (politisku) forsøgnina nú?
Hóast góðu og hugvekjandi gongdina, so átti borgarliga samgongan ongan tokka hjá andstøðu ella teirra stuðlum í miðlaverðini – tvørturímóti. Sosialistiska andstøðan átti allan og óskorna definitiónsrættin, tá ráddi um at røkka veljarunum.
Burturúr hesi politisku skurvblanding millum sosialistisku andstøðu og miðlar, megnaði andstøðan kortini bara akkurát at røkka minst møguliga meiriluta á tingi tá avtornaði. Meiriluti, sum síðani er blivin 15 plus tvær leysar kanónir.
Einki broytt síðani
Áhugaverdi spurningurin er so, hvar blivu vallyftini hjá sosialistunum av? Bleiv “kavráði, kensluleysi og týnandi” politikkurin avsagdur og varð borgarligi politikkurin rullaður aftur? Slettis ikki!
Ongar av politisku hóttanum eru framdar í verki. Stutt sagt – útspilti og niðraði borgarligi politikkurin gjørdist ístaðin ómissandi fyri sosialistisku samgonguna.
Einasti álvarsligi munurin er, at íhaldni fíggjarpolitikkurin er sleptur og almennu útreiðslurnar nú eru 80ara-líkar. 800 mio kr í útreiðsluvøkstri uppá góð tvey ár!
Hvat er so framt síðani 2015?
Verða málsøkini hjá sosialistisku gonguni rannsakað hvør sær, eru niðurstøðurnar ógvuliga avdúkandi:
Úr fíggjarmálaráðnum er eingin broyting, eingin afturrulling av forskatting og flatskatti. Flatskatturin er hinvegin víðkaður eftir leistinum hjá borgarligu samgonguni og so hevur fíggjarmálaráðharrin annars bara verið eksponentur fyri almennari útreiðsluøking uppá 800 mio kr.
Forskattingin av pensiónunum, sum bleiv spottað sum kamuflaga í inntøkunum hjá borgarligu samgonguni, verður nú stillisliga og ósmæið innroknað í reypið um yvirskotið á fíggjarlógini.
Úr fiskimálaráðnum er einki komið, sum hevur orsakað nakran inntøkuvøkstur. Øll víðkaðu fiskirættindini vóru vunnin undir borgarligu samgonguni.
Tvørturímóti hevur ráðharrin verið eksponentur fyri størsta politiska rokið í nýggjari tíð, har broytingar í høvuðsvinnuni hava klovið samfelagið – persónar, vinnu og ikki minst øki. Ikki ein króna í meirinntøku er komin burturúr, heldur tvørturímóti.
Almanna- heilsu- og vinnuveipanir
Úr vinnu- og uttanríkisráðnum er absolutt einki komið undan kavi. Vinnupolitikkurin er frá 2006. Alilógin er frá 2003/2004, sum hevur skapt bestu alivinnu í heiminum – landsstýrismaðurin hevur tó almannakunngjørt talið av laksalúsum .....!?
Á uttanríkisøkinum eru bara fuglar á takinum – eingir í hondini. ES, EFTA, Norðurlandaráðið, Kina, Japan, Suðurkorea o.s.fr. – eingi úrslit. Sjampanja og skáltalur – veipanir, tíðindaskriv, myndatøkur og sjálvrós.
Úr heilsumálaráðnum er bara surr – einasta komið haðani er ein superstjóri afturat í sjúkrahúsverkinum og so hinaar 15 mio kr í rossahandli til Klaksvíkar.
Og úr almannaráðnum er lítið gott at frætta. Okkurt smávegis putl og so pensiónsuppskot, har privata uppsparingin skal lækka, fólkapensiónin niðurlagast og samhaldsfasti hækka samsvarandi, har borgarin fyrst skal skattast við inngjaldi og síðani eisini við útgjaldi – pensiónsskatting útvið 70%, sum er ódámligt heimsmet.
Úr hinum ráðunum er alt við tað gamla. Har verður fyrisitið eftir givnum heimildum – heldur einki nýtt undir sólini. Einki nýtt er eisini gott nýtt – ikki minst, tá hugsað verður um hurlivasan higartil í sosialistisku gonguni.
Bara eina visjón
Og so var tað løgmaður. Hann, sum bert hevði einu visjónina – sum var, hvønn hann ikki vil samstarva við. Annað er ikki komið haðani.
Løgmaður av heiti og fremstur í ólavsøkugonguni, sum ikki hevur skil á egnum flokki og slettis ikki ræði í landsstýri og samgongu.
Einasta sum komið er haðani, er semjuleysa stjórnaruppskotið – av summum kallað kallað grundlóg, øðrum samleikaskjal? Skjal sent í tingið í politiskum ráðaloysi. Burturvíst av løgtingsumsitingini, men tvingað til viðgerðar av 17 tingfólkum?! Tosaði nakar um breiðar semjur?
Skorin klæðir
Tað er saktans lætt at verja borg, tá eingin søkir og slettis eingin (miðil) spyr.
Sosialistiska samgongan kom til skorin klæðir. Longri er tann søgan ikki - hevur arbeitt uppá rós og gjørt alla politisku prosessina til projektarbeiði og korridorslutur.
Politisku breyðini eru sligin stórt upp, uttan at nakað av teimum er bakað – uttan fiskivinnunýskipanin, sum kortini endaði sum niðurfallin óátilig skuffukøka.
Hetta var so politiska alternativið, sum í næstum fer í Norðurlandahúsið til politiskt catwalk og vísa fram nápað gluggastás – óivað undir neyvari og jaligari miðlaumtalu.
Livst so spyrst.
Bjarni Djurholm


text:
Sáttmálasamráðingarnar millum Føroya Arbeiðsgevarafelag og Maskinmeistarafelagið um maskinmeistarar, sum arbeiða á landi í privatari vinnu eru byrjaðar. Partarnir hava handað krøvini til sáttmálan og samráðingarfundir eru avtalaðir hesa vikuna.
Sáttmálin millum Føroya Arbeiðsgevarafelag og Maskinmeistarafelagið gekk út 1. juni, men partarnir hava avtalað at leingja sáttmálan til 8. juni.
Hetta eru næstu samráðingarnar, sum Føroya Arbeiðsgevarafelag hevur í hesi samráðingarrunduni, sum byrjaði 1. maj 2018 og endar 30. apríl 2020.


text:
Nú má røkka ella støkka!
Tað verður lagnudystur á Dungasandi sunnudagin, tá aftasta liðið tekur ímóti næstaftasta liðnum í Betrideildini. Fyrsti dysturin í hesum kappingarárinum var júst ímóti AB, og hann endaði við javnleiki 1-1. Gilli Samuelsen skoraði okkara mál, men hann er tíverri fyri okkum farin aftur til B36.
Við einum sigri koma vit uppá 7 stig, og bert eitt stig aftanfyri AB. Tó er langt eftir á mál, men einaferð má tað venda, og vónin er at tað verður sunnudagin, ella fer tað at síggja rættiliga svart út.
Nakað av frágongd hevur verið í summarsteðginum, men hurðin hevur eisini gingið hinvegin, og nýggju menninir, Charlie og Sonny kunnu vónandi hjálpa til at varðveita sætið í deildini, sum má verða høvuðsendamálið fyri kappingina í ár. Eisini er gleðiligt at síggja Jákup Sveinbjørn tørna út fyri besta liðið aftur, efftir at hava leikt á næstbesta liðnum higartil í ár.
Vónandi leita nógv fólk sær á Dundagsand sunnudagin, tí tað er í mótgongd at tørvurin á stuðli er størstur.
Framá 07Vestur


text:
Kelda: torshavn.fo
Í sambandi við vantandi almenna kunning um kirkjubømúrin, hevur umsitingin hjá Tórshavnar kommunu saman við Tjóðsavni Føroya útarbeitt eitt uppskot til eina verkætlan, sum skal varpa ljós á søguna um múrin og hvørji fornfrøðilig sereyðkenni eru til skjals.
Ætlanin er at nýta tveir veggir í almenna bíðirúminum í Kirkjubø til endamálið. Gerast skulu tveir bannarar, sum ganga frá lofti til gólv og dekka tískil allan veggin.
Avtalað er, at Tjóðsavn Føroya letur innihald og lay-out til veggirnar og Tórshavnar kommuna stendur fyri at fremja ætlanina í verki.
Málið varð einmælt samtykt á býráðsfundi mikukvøldið.


text:
Orð og lag: Ásbjørn Jacobsen
1. Eg veit eina Lilju í dali,
hon livir har einslig men stinn.
So føgur og bjørt men tó eyðmjúk
hon troystar og kínir mær kinn.
2. Eg veit væl at víða um ongir,
har glitrar og glampar um sýn.
Eg kann ei um mína so siga,
tó Liljan í dali er mín.
3. Tann Liljan er mín livandi trúgv,
tann Liljan er mín livandi trúgv.
Hon er ljós mítt og vón mín og yndi,
tann Liljan er mín livandi trúgv.
4. Í storminum blómurnar følna,
í dali á bøi og ong.
Og heystvindar blása um heiðar,
sín kalda og køvandi song.
5. Nú vetur er komin við kava,
ið fjalir alt lív her á fold.
Eg kann tó ei Liljuna gloyma,
hon aftur vil spretta úr mold.
6. Tann Liljan er mín livandi trúgv,
tann Liljan er mín livandi trúgv.
Hon er ljós mítt og vón mín og yndi,
tann Liljan er mín livandi trúgv.


text:
Nýggjar upplatingartíðir í svimjihylinum
Frá 1. januar 2018 eru upplatingartíðirnar broyttar. Eisini er fólk sett afturat til mikukvøld. Svimjihylurin er í góðum standi. Umklæðingarrúmini eru nýligani umvæld og útfrá brúsurúminum er sauna.
Opið er soleiðis:
Mán 17.00-19.00 almenn svimjing * (sauna opið)
Mik 17.00-20.00 skúlabørn *
Frí 17.00-20.00 almenn svimjing * (heitur hylur og sauna opið)
Leyg 08.00-13.00 barnafamiljur (heitur hylur)
Tað er ókeypis at svimja í hylinum í Skúlanum við Streymin.
Leiga hylin
Svimjihylurin kann leigast fyri 300 kr. um tíman. Ynskir tú at leiga hylin set teg í samband við skúlavørðin á tlf: 280078.
*Børn undir skúlaaldur eru vælkomin saman við einum vaksnum.


text:
Kafe Breiðateig
Á Kafe Breiðateig er sera hugnaligt, eitt gott stað at njóta løtuna.
Á Breiðateig var telefonstøðin á Sandi, og húsið hevur bæði søgu og sál. Útsýnið er eisini sera gott út yvir vánna. Bussur koyrir beint framvið, og kafe’in liggur mitt í bygdini á Sandi.
Burðardygd
Á Kafe Breiðateig verður dentur lagdur á heimagjørdan mat, og frísk rávøra úr nærumhvørvinum verður nýtt í størst møguligan mun.
Stórur partur av innbúgvinum hevur egna søgu. Borðini eru gjørd úr gomlum hurðum og rekaviði, koppar og annað er av gomlum slagi, og gamli málningurin á vegginum hevur sína egnu søgu.
Matkort
Á matarlepanum er m.a. heimabakað belgisk vafla við ísi og sjókolátasós, rabarbutrifli gjørd úr økologiskum rabarbum av Sandi, bananasplitt, flógv tvíflís, fiskasuppa við góðum útróðrartorski og heimabakaðum breyði afturvið.
Eisini er møguleiki at bíleggja annan mat út við ella at eta í húsinum. Møguleiki er at fáa fyrstafloks føroyskan útróðratorsk, oksa ella lambakjøt, brunchplattar og ymiskt annað.
Skalt tú ein túr og ynskir matpakka, eru vit fús at gera hendan og bjóða t.d. breyð við føroyskum viðskerða, ella pannukøkur.
Staðið má upplivast, og her kann tú njóta løtuna, friðin, søguna, núið og góðu tænastuna.
Vit hava frítt wifi til kunda okkara.
Verið hjartaliga vælkomin á Kafe Breiðateig!
Upplatingartíðir frá 23. august 2018, galdandi fyri heystið og veturin 2018
Opið verður fleiri vikuskifti í heyst og vetur. Nærri kunning kemur her.
Seinsummardagin, 25. august 2018 er opið frá kl. 19.00 – 03.45. Vit hava m.a. okkara vælumtóktu fiskasuppu hendan dagin.
Opið er 8. septembur 2018 frá kl. 16 til 02. Pubquizzin byrjar kl. 22.
Opið er 14. septembur 2018 frá kl. 19 til 02. Barnaspurnarkapping byrjar kl. 19.30.
Opið er 28. septembur 2018 frá kl. 19 til 02. Vælumtókta pubquizzin byrjar kl. 22. Kom saman ella finn onkran at vera saman við á Kafeini. Vit gjøgnumganga sjálvsagt reglarnar áðrenn vit byrja.
Upplatingartíðir frá 22. juni – 22. august 2018:
Mánadag – leygardag: frá kl. 11.00 til 18.00
Sunnudag: frá kl. 12.00 til 18.00.


text:
Orð: Martin Joensen
Lag: Jákup Zachariasen
Tað bankar, nú stendur hann har:
“Kom innar og gist her hjá mær.
Nú náttin er myrk, gev sálini styrk.
Kom innar, mær tørvar teg nú.
Harúti er ýlandi ódn.
Nú mammur rópa inn síni børn.
Kom, ber mær tín frið, set teg mær við lið.
Kom innar, mær tørvar teg nú.
Hvussu fanst tú meg? Hví leitaði tú?
Eg eri ei verdur, men tú sigur jú.
Tú sigur, at tú ert mín hirði?
Skunda tær inn, mær tørvar teg nú.”
Nú lýsur, – tú vakti, eg svav.
Tú reisist og tekur tín stav,
og áðrenn tú fert sigur tú bert:
“Eg kom, tí mær tørvaði teg …”


text:
Hesi mál verða viðgjørd á Býráðsfundi, mánadagin tann 23. september 2013 kl. 19.00:
Evni: Kunning
Dagstovnurin Eikilund í Vági víðkar upplatingartíðirnar
Frá í dag, mánadegnum 26. august, verða upplatingartíðirnar í Eikilund, nýggja dagstovninum í Vági, víðkar, soleiðis at dagstovnurin nú letur upp kl. 7.00 um morgunin.
Les meiri
Fundarfrásøgn frá býráðsfundinum 19. august 2013
Fundarfrásøgn frá 7. býráðsfundi í 2013, sum var 19. august, er løgd út á heimasíðuni.
Skráin til býráðsfundin 19. august 2013
Hesi mál verða viðgjørd á Býráðsfundi, mánadagin tann 19. august 2013 kl. 19.00:


text:
Trolarin St Agnes No 1 liggur koppaður í Stórasundi í 1948 - Úr myndasavninum hjá Pedda Jacobsen, Sørvági
St Agnes No 1 úr North Shields á Sørvágsfirði.
Ein forvitnislig mynd av eingilska trolaranum Agnes No 1 er komin undan kavi í myndasavninum hjá Petur Jacobsen (Pedda), úr Sørvági.
Tað var tann 8. Juli 1948 at eingilski trolarin Agnes No 1 sást koma siglandi gjøgnum Stórasund á veg til Sørvágs. Trolarin tók í botn og var standandi.
Tveir aðrir trolarar komu seinni til fyri at royna at fáa eingilska trolaran leysan, leingi var roynt, men trossarnir slitnaðu og einki bar til.
Agnes No 1 fór rættuliga tíðliga at taka sjógv inn, og longu dagin eftir var skipið kanna og mett at vera vrak. Skipið stóð so at siga uppi á turrum framman, men fór
seinni tvørur og seinni koppaði skipið runt við kjølinum upp eftir, sum myndin vísir. Roynt var at bjargað ymiskum úr skipinum, so sum kolinum.
Menn valfartaðu út á vrakið fyri at ogna sær lutir av skipinum, eftir at tað var dømt vrak. Stakka-Niels úr Sørvági var ein, sum var umborð á vrakinum, hann hevði
skrúva eitt kúgveyga av og tikið tað heim. Hetta kúgveyga er í varðveitslu hjá Sørvágs Bygdsavnið.
Manningin
í taldi 10 mans blivu allir bjargaðir og blivu sendir suður til Havnar til sjófrágreiðing, men hendan sjófrágreiðin bleiv av ongum. Manningin á Agnes No 1 fór við trolaranum Kallsevni, niður
til Aberdeen.
Í einum illveðri sakk trolarin og bleiv burtur.
Trolarin
St. Agnes No 1 við havnakenningsnummarinum SN88, var bygdur úr stáli í 1908 hjá J.T.Eltringham & Co í South Shields, sum bygginummar 270. Skipið var 205 bruttotons til støddar og 117 ft langur tað er
35 metur. Høvuðsmaskinan var ein 3 sylindraður GT Grey á 80 Hk.
Skipið var undir fyrra heimsbardaga í 1914 tikið av Bretska hervaldinum
og brúktur til minusópara við basu í Lowestoft. Og latin eigarunum aftur í 1919.
Eigarar vóru Robert Hastie & Sons Ltd. í
North Shields.
Leita hevur verið eftir mynd av skipinum á floti, tá tað var í vinnu, men tað er ikki eydnast enn.
Um fleiri myndir og frágreiðingar eru frá trolaranum úti við Tindhólm, vilja vit fegin hoyra frá tykkum. So tað kann leggjast afturat her.
Keldur: Dimmalætting, Dagblaði, “Tyne Built Ships”, Sonni Jacobsen
janerik
20.05.2018


text:
Ari av Rana
24.11.2017 - 18:33
Tíðindi > Samfelag & Politikkur > Fiskivinnupolitikkur
Í viðmerking á Facebookvanga sínum hevur fyrrverandi løgmaður, Kaj Leo Holm Johannesen, at Høgna Hoydal, landsstýrismann í Fiskivinnumálum.
- Virðingin fyri løgtinginum er nú komin niður á eitt lægri støði enn nakrantíð, og er hetta fyrstu ferð í løgtingsins søgu, at ein landsstýrismaður hóttir løgtingið við at atkvøða fyri sínum lógaruppskoti, skrivar Kaj Leo.
Víðari skrivar stendur at lesa at:
- Um ikki so fer landsstýrismaðurin í fiskivinnumálum í streyku tann 1. jan. 2018 og leggur flotan, ella við øðrum orðum setur landsins virðir í vanda. Um ein landsstýrismaður á mínari vakt hevði hótt løgtingið uppá hendan mátan, so var hann uppsagdur á standandi fót.


text:
Ari av Rana
02.12.2017 - 09:02
Ítróttur > Ítróttur > Fótbóltur
Heili átta dystir verða spældir í ensku Premier League í dag. Mest áhugaverdi dysturin er uttan iva tann á Emirates Stadium í London, har Arsenal tekur ímóti Manchester United. Manchester United roynir at hanga í Manchester City, meðan Arsenal spakuliga hála seg inn á oddaliðini. Hesin dysturin verður spældur kl. 17:30.
Fyrsti dysturin verður spældur á Stamford Bridge kl. 12:30, tá Newcastle United fer á vitjan hjá Chelsea. Chelsea liggur á triðja plássi, bert trý stig aftanfyri Manchester United. Newcastle United royna at samla sær stig fyri at sleppa frá niðastu liðunum.
Kl. 15 verða seks dystir spældir. Mest áhugaverdu dystirnir eru Brighton & Hove Albion móti Liverpool, og Watford móti Tottenham. Liverpool og Tottenham royna at hanga í teimum ovastu liðunum, men mótstøðuliðini hava fingið góða byrjan á kappingarárið. Serliga hevur Watford klára seg væl og liggja bert trý stig aftanfyri Tottenham, sum liggur á 7. Plássi.
Dystirnir í dag eru hesir:
Chelsea – Newcastle
Brighton & Hove Albion – Liverpool
Everton – Huddersfield Town
Leicester City – Burnley
Stoke City – Swansea City
Watford – Tottenham
West Bromwich Albion – Crystal Palace
Arsenal – Manchester United


text:
Samsýningarnar verða latnar, alt eftir tekstaslagi. Av tí at vit gjalda samsýningar, loyva vit okkum at viðmerkja og broyta í tekstinum, til vit eru nøgdir.
- Fyri vanligar prosatekstir verða latnar 350 krónur fyri blaðsíðuna. Hvør blaðsíða er 2000 tekn.
- Fyri lýrikk og stuttprosa verða latnar í mesta lagi 450 krónur fyri blaðsíðuna. Er yrkingin sera stutt, loyva vit okkum at seta gjaldið lægri.
- Fyri týðingar verða latnar 250 krónur fyri blaðsíðuna. Hetta gjald er bæði fyri yrkingar og prosa.
- Fyri permuna verða vanliga latnar 2.000 krónur til avvarðandi listafólk.


text:
Tað eru longu nakrar vikur síðani eg gjørdi okkara adventskrans. Eg eri so ótolin at prýða til jóla, at fyri meg er tað ongantíð ov tíðliga. Tað er nemliga altíð stuttligt, at taka jólaeskjurnar fram, og finna fram til hvat... Continue reading →
Trýst á leinkjuna HER og tú kemur inná facebook síðuna hjá SukurSøtt, har kappingin gongur fyri seg. Góða eydnu. M&K Continue reading →
Eru tit spentar? So er fyrsta lúkan klár at avdúkast! Tað er nemliga ein Shellac neglaviðgerð + negla olju, til tín og eina vinkonu, virði á yvir 1000kr. Tað er fitta Maria Súsanna (eisini kalla Marsanna), sum rekur vakurleika salongina... Continue reading →
Nú byrjar man at merkja kuldan, og hvat er tá betur enn ein góð suppa! Hendan hóskar seg bæði sum ein lættur rættur á middegi og sum forrætt ella høvuðsrætt. Tað kann tykjast møtumikið at fara í gongd, men av... Continue reading →
Hetta er ein smoothie uppskrift eg gjørdi til Ó blaðið. Tað er ofta at eg ynski mær okkurt frískt um morgunin, og hetta kemur heilt sikkurt undir tann bólkin. Eitt frískt pust at byrja dagin við. Smoothie v/ Kiwi og... Continue reading →
Endiliga vikuskifti, og onki er so lekkurt sum at vakna leygarmorgun! Hevur tú hug at diggast í køkinum, so havi eg okkurt lekkurt til tín. Heimsins lættasta konfekt? Tilfar 200 g marcipan 200 nougat 50 g ósaltaðar pistacienøtur Arbeiðsháttur Rulla... Continue reading →
Yes yes yes! Aftur í ár havi eg funnið lekkrar gávur, sum fara at goyma seg handan fýra lúkurnar á adventskalendarinum! Eru tit spentar? Hvør elskar ikki gávur? Tá eg var lítil og yngri (okey og enn) so ynskti eg... Continue reading →
1. trimestur Altso altso, eg hevði sæð fram til hetta tíðarskeið í nógv ár. Ja, tað at verða við barn, hevur í mínum heimi altíð virkað so idylliskt! Sum um at alt fór at verða við tað sama, burtursæð frá... Continue reading →
Eg veit ikki um tað er tí at vit vóru á brúðarferð í Italia, men havi fingið ein stóran veikleika fyri pasta. Helst frískum pasta og lekkrari rómasós. Hesin rætturin er ein av mínum yndis, og so ger tað ikki støðuna... Continue reading →
Eg fái altíð lekkrastu gávurnar frá The Body Shop! Og hesuferð var onki undantak. Eg havi sera viðkvæma húð, og má tí ansa eftir hvat eg koyri á meg. Og nú eg eri við barn, má eg ansa eyka væl... Continue reading →


text:
Tað er loyvt at ivast og kjakast
Í tíðindamiðlunum og teimum sosialu miðlunum verður í løtuni dúgliga róð fram undir, at samgongan er í tvíningum í spurninginum um kvotur mótvegis fiskidøgum. Roynt verður at geva ta fatan, at Tjóðveldisflokkurin stendur einsamallur aftanfyri orðingarnar um hetta í lógini um sjófeingi, sum øllum kunnugt ER samtykt.
Ein arbeiðsbólkur undir Fiskimálaráðnum arbeiðir í løtuni við at snikka til umsitingarætlanir og viðger eisini spurningin um kvotur og fiskidagar, tá tað um botnfiskiskapin ræður.
Fyrr enn tað arbeiðið er liðugt, er ov tíðliga at leypa á leistum og annaðhvørt kolldøma ella lovprísa øðrum ella hinum.
Men eg skal vera tann fyrsti at ásanna, at tíðin knappast.
Annars umrøddi eg hesi viðurskiftini í míni seinnu røðu í sambandi við frágreiðingina hjá fiskimálaráðharranum um støðuna í fyrisitingini av okkara sjófeingi. Hetta var í Løgtinginum týsdagin, og røðan er her:
Harra formaður
Tá ongi argument eru, so ber altíð til at royna at seta kílar í samgonguna. Og tað er tað, sum andstøðan nú roynir av øllum alvi. Vit hoyra áhaldandi, at “tað er bara Tjóðveldi, sum tekur undir við fiskivinnunýskipanini” og “fiskivinnunýskipanin fær lemjandi atfinningar frá samgongulimum”. Hetta verður so júkað upp í saman.
Men so er ikki. Lógin um fyrisiting av sjófeingi varð samtykt 12. desember í fjør við 18 atkvøðum fyri og 15 ímóti.
Og tað, at spurningar verða settir í dag, og at fleiri tinglimir – eisini samgongulimir – peika á viðurskifti, sum kanska ikki virka júst eftir ætlan, tað er akkurát tað, sum hetta orðaskiftið er roknað til. Tað er millum annað tí, at vit hava sett í lógina, at landsstýrismaðurin einaferð um árið skal koma í Løgtingið við einari frágreiðing um gongdina.
Og tað eru ting, sum treingja til ábøtur. Tað eru lýti. Tað eru tættir, sum vit mugu endurskoða og framhaldandi mugu kjakast um.
Um tað ikki var so, so var ikki talan um eina dynamiska skipan.
Annars hevði tað kanska verið eitt hugskot at fari og hugt eitt sindur í Løgtingstíðindi og kanna, hvussu ofta í hvørjari tingsetu gamla “lógin um vinnuligan fiskiskap” varð broytt.
Tað kann eg mæla teimum til at gera, sum undrast mest á, at eisini samgongan heldur, at okkurt í lóggávuni skal upp at venda av og á.
Sjálvur ivist eg eisini í ávísum ásetingum. Eg ivist tó als ikki í, um eg enn taki undir við lógini um fyrisiting av sjófeingi. Tí tað geri eg, og eg havi heldur ongi ultimativ krøv um broytingar. Men víst eru ásetingar, sum eftir at hava tugt tær nokkso leingi, kanska smakka eitt sindur øðrvísi nú, enn tær gjørdu at byrja við.
Taka vit til dømis kvoturnar. Orsøkin til, at lógin um fyrisiting av sjófeingi ásetir eitt skifti frá fiskidøgum til kvotur, er, at vit hava hildið, at kvotur er besta veiðiavmarkingin at brúka í sambandi við umsitingarætlan og veiðireglur, sum verða høvuðsamboðið at tryggja burðardygga veiðu.
Umsitingarætlan og veiðiregla skulu tryggja optimalt fiskarí í mun til burðardygd. Við tí skal bera til at áseta, hvussu nógv tons, vit hvørt ár kunnu taka úr ymisku fiskastovnunum og samstundis tryggja, at teir áhaldandi kunnu endurnýggja seg.
Tað er tí málinum, vit skulu røkka. Og tá er tað í veruleikanum líkamikið, um veiðan verður avmarkað við fiskidøgum ella kvotum.
Tí kann Tjóðveldi enn sagtans viðgera spurningin, hvørt tað er rætt at áseta kvotur ella ikki.
Eg skilji atfinningarnar, og eg kenni eisini vandan. Men eg veit ikki, um eg eri sannførdur um, at fiskidagarnir eru tað stóra vælsignilsið samanborið við kvotur.
Í øllum førum er tað so, at kolldømingin av kvotuskipanini útilokandi byggir á misálit á tey, ið fáast við fiskiskap. Uppáhaldið er, at við eini kvotuskipan fara tey at blaka fisk fyri borð, svika við tølum og annað ringt.
Eg ivist í fyrsta lagi í, um skiparar og reiðarar veruliga ERU so óerligir og svikafullir, sum hetta misálitið leggur upp til. Og í øðrum lagi vildi eg mett, at við einum góðum og herdum eftirliti, vórðu tað ikki so nógvir, sum fullu í freistingar.
Men hinvegin. Kann onkur sannføra meg um, at tað ber til at hava álítandi umsitingarætlanir við fiskidøgum sum reguleringsamboði, og uttan at tað skeiklar allar hinar tættirnar í fiskivinnunýskipanini, so fari eg ikki at tvíhalda um kvotur.
Men tað kjakið verður tikið í næstum, tá umsitingarætlanin skal viðgerast.
Og tað eru nógvir aðrir tættir, sum skulu fáast upp á pláss, tí tað tekur tíð at seta allar fyriskipanir í verk, sum hoyra einum so umfatandi og rúgvismiklum lógarkompleksi til. Millum annað, sum kanska serliga Bjarni Hammer hevur verið inni á, skal nógv gerast afturat fyri at røkka okkara gyltu málum um virðisøking og virksemisskapan um alt landið – og ikki minni í økjum, har arbeiðsloysi og niðurgongd er.
Týdningarmikla lógin um veiðigjald skal eisini gerast og fáast at virka, áðrenn vit kunnu siga, at vit hava eina nøkulunda heila fiskivinnunýskipan.
Og harra formaður, mær vitandi er ikki tann minsta ósemjan í samgonguni um hesi tingini, sum eg her havi nevnt.
Tí hevði tað frøtt meg, um um mest seriøsu partarnir av andstøðuni komu upp í arbeiðið at gera arbeiðið liðugt, heldur enn at lata sum um, at tað ikki fer at bera á mál. Tí tað fer tað, við ella uttan andstøðu.
Ingolf S. Olsen
Løgtingsmaður, Tjóðveldi
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Fyri 20 árum síðani var Bush forseti eldri ógvuliga populerur (85% approval rating), tí USA akkurát hevði rikið Irak út úr Kuwait. Fleiri demokratar við president-ambitiónum valdu forsetavalið í 1992 frá, tí eingin kundi vinna á Bush. Men "It's the economy, stupid". Hóast Obama hevur gjørt av við Osama, er als ikki vist at hann verður afturvaldur.
Golf-kríggið endaði 20 mánaðir áðrenn Bush ikki megnaði afturval, og nú eru 18 mánaðir til Obama skal royna.
Bjarni Richardt-Mortensen er samdur:
nei, Osama er langt síðani gloymdur tá forsetaval verður aftur. Um so er at fíggjarstøðan stendur við og versnar, so hevur Obama neyvan nakran møguleika.


text:
-
1980 dage ago |
Tiltøk |
Oyvør |
0
Næmingakonsert Mikudagin 22. mai klokkan 17:00 hevur Nes Sóknar Musikkskúli konsert á bókasavninum við Løkin. Tað eru næmingarnir hjá Katju Volovelskaja og Ken Jones, ið fara at...
Les meiri »
-
1981 dage ago |
Tiltøk |
Oyvør |
0
Forkunnug framløga av yrkingasavni Hóskvøldið klokkan hálvgum átta verður forkunnugt yrkingasavn lagt fram í Bókasavninum við Løkin í Runavík Tað er lambamaðurin, Edmund W...
Les meiri »
-
2013 dage ago |
Tíðindi |
Oyvør |
0
Í sambandi við at Eysturoyar dansifelag er vertur fyri LANDSDANSISTEVNUNI 2013, hava bókasavnið og Eysturoyar dansifelag gjørt eina forkunnuga framsýning á bókasavninum. Vit hava...
Les meiri »
-
2023 dage ago |
Tíðindi |
Oyvør |
0
Vegna Søvn Landsins hevur Landsbókasavnið ábyrgd av skipa yvirlit og hagtøl um føroyskar bókaútgávur. Hesin tíðindastubbin er av heimasíðuni hjá Landsbókasavninum. Í 2012...
Les meiri »
-
2028 dage ago |
Tíðindi |
Oyvør |
1
Eini 300 skúlanæmingar og lærarar, umframt nøkur fólk aftrat møttu til tiltakið tá Bókasavnið við Løkin lat framsýningina Bingjuboð upp í fagrasta veðrið í dag. Leiðarin...
Les meiri »
-
2036 dage ago |
Kunning |
Oyvør |
0
Vælkomin á nýggju heimasíðuna hjá Bókasavninum við Løkin! Endamálið við hesi síðu er m.a. at gera bókasavnið og virksemið sjónligari, og at geva okkara brúkarum atgongd...
Les meiri »
-
2038 dage ago |
Tiltøk |
Oyvør |
0
Hósdagin tann 4. apríl klokkan 14.00 lata vit eina sermerkta framsýning upp. Fimm stórar listprýddar bingjur standa á økinum frammanfyri bókasavnið. Hvør bingja er eitt verk í...
Les meiri »
-
2041 dage ago |
Ikki sjónligt á web |
Oyvør |
0
Í sambandi við at skótarnir við Løkin í Runavík aftur í ár skipaðu fyri vælumtóktu árligu málningaframsýningini, so valdu vit at hava bókasavnsdyrnar opnar....
Les meiri »
-
2051 dage ago |
Tiltøk |
Oyvør |
0
Frásøgur fyri skúlanæmingum og almen frásøgukafé Fríggjakvøldið 15. mars kl 19.30 fekk bókasavnið forkunnuga vitjan. Tá var eitt hugnaligt og áhugavert forteljarakvøld á...
Les meiri »
-
2062 dage ago |
Tiltøk |
Oyvør |
0
Ímyndin av Føroyum og føroyska sjálvsmyndin Leitanin eftir tí eksotiska og branding Alment tiltak við tveimum fyrilestrum, kjaki og práti var á Bókasavninum við Løkin...
Les meiri »


text:
Ítróttasamband Føroya hevur sett ítróttasálarfrøði á skrá og skipar í næstum fyri trimum tiltøkum um evnið.
Tíðindi
Stóra hondbóltsvikuskiftið í myndum
Vit hava savnað nakrar bestubitar frá vikuskiftinum, sum myndamenninir, Álvur Haraldsen, Jens Kr. Vang, Sverri Egholm og Jóanis A. Nielsen hava tikið.
Steypavinnarar 2018
Stóra steypavikuskiftið í nýggju Høllini á Hálsi er farið afturum. Heili 12 finalur vórðu spældar og stór sum smá hava stríðst um gullið í 520 minuttir samanlagt.
Mett verður um Faxe Kondi finalurnar
Stóru finaludagarnir í hondbólti eru um vikuskiftið. Í Fríkasti hesaferð metir Geir Wardum um finalurnar hjá kvinnum og monnum.
Finalistar og tíðir
Leygardagin og sunnudagin er stóra finaluvikuskiftið í hondbólti, har stór sum smá hittast í finalu um at gerast meistari í Faxe Kondi kappingni 2018.
Tvær ferðir Kyndil
Kyndil hevur tryggjað sær finalupláss við bæði kvinnum og monnum.
Kyndil og VÍF annað beinið í finaluni
Við sannførandi sigrum í fyrru hálvfinaludystunum í gjárkvøldið, hava Kyndil og VÍF styrkt munandi um møguleikan at koma í Faxe Kondi-finaluna 2018.
Hesi hittast í hálvfinalunum
Um vikuskiftið gjørdist greitt, hvørji lið hava vunnið sær pláss í hálvfinaluumfarinum í Faxe Kondi kappingini og hvørji lið skulu dystast um at koma í sjálva finaluna.
Finalistarnir í ungdómsdeildunum
Leygardagin vórðu síðstu finaluliðini funnin, sum skulu hittast í stóra Faxe Kondi finaluvikuskiftinum 17. – og 18. februar.
H71 í átta finalum
Stór menning er farin fram í H71 seinnu árini og góða gongdin tykist at halda fram. Higartil hava átta lið hjá felagnum leikt seg í Faxe Kondi finaluna í stóra hondbóltsvikuskiftinum, sum í ár verður 17. og 18. februar.


text:
- Tíðindi, mentan og ítróttur
Fíggarlógin viðgjørd
Við triðju viðgerð samtykti tingið eitt broytingaruppskot frá samgonguumboðum í fíggjarnevndini og Jógvani Skorheim í Sjálvstýri.
Umboðið hjá Tjóðveldi í fíggjarnevndini, Pauli Trond Petersen, skrivaði ikki undir hetta broytingaruppskotið.
Størsta einstaka upphæddin í broytingaruppskotinum fer til at gjalda gamlar eftirstøður til serlæknar á landssjúkrahúsinum.
Tað vakti ans í tinginum, at Pauli Trond Petersen ikki skrivaði undir broytingaruppskotið hjá samgonguumboðunum í fíggjarnevndini og Sjálvstýri.
Fyrst lækka so hækka
Undir orðaskiftinum við triðju viðgerð undraðust tingfólk í andstøðuni á, at løgtingið við aðru viðgerð hevði samtykt fleiri uppskot frá samgonguflokkunum í fíggjarnevndini um at skerja játtanir á fíggjarlógini.
Men við triðju viðgerð skutu samgongufólk og Sjálvstýri upp at hækka fleiri av hesum játtanum aftur.
Ført varð fram, at hetta helst mundi vera tí, at landsstýrisfólkini vóru komin uppí, og vildu hava upphæddirnar hækkaðar.
Jógvan á Lakjuni í Fólkaflokkinum vísti á, at við triðju viðgerð vóru eisini nýggj rakstrarstøð komin í broytingaruppskotið.
Broytingaruppskotið frá Ruth Vang, Kristionnu Winther Poulsen, Kristini Michelsen og Jógvani Skorheim varð samtykt við 19 atkvøðum fyri og 11 ímóti. Tríggjar atkvøður vórðu blankar.
Øll andstøðuuppskot fullu
Tingfólk í andstøðuni høvdu eisini fleiri broytingaruppskot við triðju viðgerð, men tey fullu øll.
Seinasta atkvøðugreiðslan í tinginum um fíggjarlógina var klokkan eitt korter til trý í nátt.
Løgtingið er nú farið í jólafrí, og tingfundur verður ikki aftur fyrr enn í januar.
Sí eisini


text:
Bókin byggir á ástøði í positivari sálarfrøði, menningarsálarfrøði og neurosálarfrøði.
Hon gevur boð upp á, hvussu til ber at arbeiða øðrvísi við sálarheilsu og trivnaði í verki og harvið betra trivnað og sjálvsvirði hjá børnum og ungum – geva teimum betri sálarheilsu.
Bókin er ætlað øllum, sum hava áhuga fyri trivnaði hjá børnum og ungum, foreldrum, námsfrøðingum, lærarum og øllum øðrum, sum eru um børn í tí dagliga.
Kolofon:
Rithøvundar: Gitte Klein og Ann-Britt Fríðheim Mortensen
© 2018 Nam og rithøvundarnir
Rithøvundarnir hava týtt sitatini og endurgevingarnar i bókini.
Rættlestur: Lena Jacobsen
Ritstjóri: Solveig Debess
Faklig viðger3: Kristian Eli Andersen
Umbróting og sniðgeving: Savna l Fríðbjartur Miðberg
Perma: Fríðbjartur Mi3berg
Myndir: Friðbjartur Miðberg, Laszlo Seress (s. 33), Chris Deahr (s. 141), Honza Nedoma (s. 142), Silvia Sunadóttir Kristiansen (s. 180)
Prent og innbinding: Tryknet
ISBN: 978-99918-2-934-0
l. útgava, l. upplag, 2018
Nam, Tórshavn 2018
www.nam.fo


text:
Stuttskeggjað langasporl (langasporlaættin)
Coryphaenoides brevibarbis
(Goode & Bean, 1896)
Stødd: Stuttskeggjað langasporl verður í minsta lagi 35 cm langt.
Dýpi: Tað er við botnin og uppi í sjónum úr 1500 m niður á 3200 m dýpi.
Litur: Tað er bleikt brúnt. Granar, kjaftur, royggj og táknaholur eru svørt.
Teinar: R1 9-10; U 18-20; G 8-9;
Lýsing: Stuttskeggjað langasporl er heldur mjávaksin fiskur, hægst við fremru ryggfjøður, mjækkar skjótt frá bulinum, aftur í sporlsendan.
Stertur er eingin. Tað hevur tvær ryggfjaðrar, tann fremra er lítil, høg og tríkantað, fremsti teinur er serliga høgur. Hin aftara er long og lág og gongur aftur í sporlsendan, har hon rennur saman við gotfjøðurini. Gotfjøðurin er longri enn aftara ryggfjøður og er úr gotinum aftur í sporlsendan. Gotið er undir aftara enda á fjøðurfestinum á fremru ryggfjøður. Tað hevur smáar uggafjaðrar og smáar búkfjaðrar.
Høvdið er um 20% av heildarlongdini. Stuttskeggjað langasporl er breitt millum eyguni, meira enn 25% av høvuðlongdini. Kjafturin er stórur og er fremst undir gronini. Lítil finna er undir undirkjaftinum, minni enn eygnatvørmátið. Tað hevur smá eygu, og kjaftklovin kemur aftur undir tey. Tranturin gongur mest sum beint upp úr yvirkjaftinum, og høvdið er haðani í einum jøvnum boga aftur á nakkan.
Eyðkenni: Mjáa vakstrarlagið. Búkfjaðrarnar eru fremstar av fjaðrunum.
Týdningur: Tað hevur ikki vinnuligan týdning.
da: Butsnudet skolæst, en: Shortbeard grenadier, ís: Mjóhali
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Hatha Yoga
"Ha" merkir sól og "tha" merkir máni.
Hatha yoga roynur at finna javnvágina millum mótsetningar sum
t.d. kropp og sinn, hita og kulda og Yin og Yang.
Hatha Yoga er fyri at betra um javnvágina, smidleikan,
kropstilvitanina og styrkina. Tað er tað, sum vit kenna sum
klassiskt yoga við andadráttsvenjingum og standandum støðum og
dentur verður lagdur á at gera rørslurnar rættar.
Tímin byrjar heilt róliga og arbeitt verður við, at fáa
andadráttin og rørslurnar at hanga saman, síðano verður flutt yvur
til standandi støður, sum geva kroppinum hita og stimbra
blóðrensli, ið gevur tann møguleikan at fara djúpri niður í
strekkini í teimum ymsiku venjinginum.
Tímin endar róliga niðri á gólvinum við meditatión og gott er at
hava eitt teppi ella annað lætt at leggja oman yvur seg, so man
ikki verur óv kaldur.


text:
Ph.d.-verja hjá Kalpanu Vijayavarathan
Fríggjadagin 17. november fer Kalpana Vijayavarathan at verja ph.d.-ritgerð sína í Auluni á Námsvísindadeildini.
Evnið fyri ritgerðini er:
Teacher cognition of grade 8 teachers on teaching speaking in English as a foreign language in The Faroe Islands and its impact on teachers’ pedagogical praxis: seven case studies.
Samandráttur av ritgerðini á enskum kann lesast HER
Kalpana Vijayavarathan hevur seinastu gott trý árini arbeitt við hesi verkætlan á Námsvísindadeildini á Fróðskaparsetri Føroya. Kalpana, sum frammanundan er námslektari á Námdvísindadeildin, byrjaði arbeiðið við síni ph.d.í august mánað í 2014 og lat ritgerðini inna 30 august í ár. Ph.d.-verkætlanin, sum er fíggjað av Fróðskaparsetri Føroya, er tað sum verður kallað “a joint degree”, sum er ein avtala millum Århus universitet og Fróðskaparsetur Føroya.
Høvðusvegleiðari hevur verið Susana S. Fernández, ph.d. og lektari á “Afdeling for Tysk og Romanske sprog” á Århus Universitet, meðan Birgit Henriksen, professari á “Institut for Engelsk, Germansk og Romansk" á Københavns Universitet, hevur verið hjávegleiðari.
Í metingarnevndini sita:
- Lektari Carmen Heine, Århus Universitet (formaður)
- Lektari Tore Nilsson, Stockholms Universitet
- Lektari Marie Christine Appel, UOC – Open University of Catalonia
Verjan, sum er almenn, verður sum nevnt í Auluni á Námsvísindadeildini fríggjadagin 17. november 2017 og byrjar stundisliga kl. 13.
Ph.d.-ritgerðin liggur alment frammi á Landsbókasavninum.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
"Á odda! Javnt. Frammmanfyri! Aftanfyri! Javnt aftur. Vunnið!"
Soleiðis vóru boðini sum komu gjøgnum telefonina, tá undirritaði, ið var burturstaddur, royndi at fáa greiðu á støðuna í gjár.
Dystarfrágreiðingin verður eitt sindur yvirfladisk hesuferð, ið er eitt sindur synd, síðan ikki færri enn 10 mál blivu skoraði inni í Dal, tá suðuroyingar vitjaðu sandoyingar.
Orsøkin er tann, at skribenturin var ikki til staðar á degnum, men man skal royna sum frægast at endurgeva tað sum er blivið sagt um dystin.
Sum skilst, so kom B71 á odda eftir 14. minuttir, tá Tijani Mohammed, sum ikki einaferð fær bóltin í netið, men ólukkutíð ganga tað ikki meir enn 3 minuttir, so er galið í hinum endanum og javnleikur 1-1.
4 minuttir eftir hettar, svarar Tijani aftur og økir til 2-1 til B71 og so var mestsum "friður" eina góða løtu, til Símin Hansen økir enn einaferð til 3-1 í 59. minutti. Eitt brotsspark verður tó givið ímóti B71 og tá kundi dramatikkur komi í aftur stutt fyri hálvleik, men nýggi málverjin hjá okkum Petur Petersen bjargaði serstakliga væl og helt okkum frammanfyri til hálvleiksbríksl.
Tá so ein góður tími er liðin og B71 er frammanfyri við tveimum málum, so byrjaðu heimaáskoðararnir allarhelst at trúgva at nú fóru vit antin at koyra úrslitið heim ella økja við einum ella tveimum málum afturat.
Ístaðin ganga tað 2 minuttir frá at Símin skorar til 3-1, til bólturin liggur í netinum hjá B71 og so guðhjálpitúmær er hann aftur í netinum 1 minutt seinni, tá suðuroyingar javna 3-3.
10 minuttir ganga afturat og so hava suðuroyingar, ímóti øllum tí sum annars lá í luftini, lagt seg á odda 3-4. So er tað at Bakary Bojang fer í gongd og man skuldi næstan trúð at hann var troyttur av at málini og leiðslur fóru syftandi aftur og fram millum liðini. Hann tekur simpulthen ein solotúr ígjøgnum verjuna hjá suðuroyingum og so er javnleikur minuttin eftir leiðslumálið hjá suðuroyingum. Hann ger síðan sama nummar einaferð afturat í 80. minutti og so eru vit frammanfyri 5-4 "igen igen".
Tijani Mohammed verður ímóti endanum at dystinum feldur í brotsteiginum og brotssparkið verður sparkað av Símini Hansen, ið loksins tryggjar sigurin í 87. minutti. 6-4 verður endaliga úrslitið og ein ordans rusjibani av einum dysti er yvirstaðin.
Kunnu gott tola ein keðiligari dyst næstu ferð
Tað er sum vera man postitivt at vit fáa nógv valuta fyri pengarnar tá vit fara inn í Dal og gjalda 50 kr fyri at hyggja at besta mansliðnum hjá B71. Men alt við máta. Næstu dystirnir, fyrst í steypakappingini flaggdagin ímóti Giza Hoyvík á heimavølli og so í Gundadali ímóti HB í vikuskiftinum, kunnu gott vera eitt sindur minni spennandi, tó helst við sigri til okkara menn.
Givið er at tað hevði verið naivt at koma upp úr 2. deild og vænta at tað ikki fór at vera trupult, men um vit kundu sloppið av við nakrar av teimum persónligu feilunum og nervøsiteti, ið til tíðir ger seg galdandi hjá okkara monnum, so høvdu vit bara gjørt tað lættari fyri áskoðararnar, men ikki minst leikararnar. Teir gera eitt gott arbeiðið í løtuni, hóast alt og tveir sigrar á rað, skulu vit vera glað fyri. Eisini um tað kundi hugsast at vit høvdu ikki sloppið so væl ímóti sterkari mótstsøðuliðum.
Tí er tað gott at spælir væl av og at vit kunnu læra av mistøkunum. Vit vóna tað besta hesa komandi vikuna tá vit hava tveir týdningarmiklar dystir fyri framman, har vit hava møguleikan at vísa hvør dugur er í leikarunum vit hava.
Drívið á B71!


text:
Á Ólavsøku hevði Karavella Marionett-Teatur 7 sýningar av Skrímslalív á Tjóðpallinum. Væl varð vitjað og tær báðar seinastu sýningarnar vóru meir enn útseldar. Í heyst fer Skrímslalív á ferð og til ber hjá skúlum, barnagørðum og øðrum stovnum ella fyritøkum at bíleggja sýningar. Karavella Marionett-Teatur kemur út til tykkara… les meira…. →
(Ummælið eftir Laufey Brynhildardóttir á Facebook tann 1. mai 17) Bókin er pallurin Var so heppin at síggja leikin Skrímslalív í Norðurlandahúsinum í vikuskiftinum. Talan er um ein sonevndan “pop-up” leik, og er tað nakað sum frøðir meg, so er tað pappír og pop-up. Vit kenna øll til lukku-kortini, sum… les meira…. →
30. apríl var frumsýning av 5. leikinum hjá Karavella Marionett-Teatri: Skrímslalív. Sýningin var í Norðurlandahúsinum í samband við at stóra samvirkna skrímslaframsýningin hjá Áslaug Jónsdóttir: Heima hjá Skrímslunum var í Norðurlandahúsinum. Leikurin er yvir fýra av vældámdu skrímslabókunum eftir Rakel Helmsdal, Áslaug Jónsdóttir og Kalle Güettler, Skrímslavitjan, Klandursskrímsl, Skrímslakiskan og… les meira…. →
Stuttligt at dáma væl sjónleik hesar dagarnar, serliga um tú býrt í Havn ella ætlar tær til Havnar. Kabarett Í Sjónleikarhúsinum venja tær Ólavsøkukabarettina: Eg finni onga heimasíðu hjá kabarettini, men her hjá Kvinnu, hava tey flest upplýsingar. “Kabarettin í ár er ógvuliga fjølbroytt. Bæði tað sum sketjirnar handla um… les meira…. →
5. skrímslabloggan kom út í gjár: Monster i teateret ~ Monstruös barnteater Lilla Monster og Stora Monster har været på teaterscenerne både på Færøerne og i Island. Her skrev Rakel om marionetmageriet og dukketeateret i Torshavn, men i Island måtte to skuespillere svede i varme kostumer. Islands National Teater (NTI) i Reykjavík driver en særlig teaterscene… les meira…. →
Í dag er Karavella Marionett-Teatur komi upp at standa á nýggjum stað, har sum vit skullu spæla um stutta tíð – á gamla Náttúrugripasavninum á Debesartrøð! Her er ein filmur, ella rættari ein myndarøð um uppsetingina. Filmgóðskan er ikki so fantastisk, men vónandi fái eg stundir at gera hann betur… les meira…. →
3. skrímslablogga er farin í luftina á Kabloggen. Í dag eigur føroyski parturin av trio’ini tørn Her er mín skrímslablogga: Et monsters anatomi Jeg må, som Áslaug, indrømme, at mine bloginnlægg heller ikke bliver på svensk, men på mit ”fadersmål”, dansk. Det er nok trods alt bedre for svenske… les meira…. →
Stuttsøgur og sjónleikur “Har land og hav møtast, sum tað so ofta hendir, er einastaðni ein djúpur tryggur fjørður. Sjógvurin í fjørðinum er indigobláur, og skógurin, fjøllini og heiðin eru heystsprøklut, koparreyð, safran og brandgul. Mitt ímillum liggur býurin og dusar sær í sjóvarmálanum, sum ein livandi bordi um fjørðin.… les meira…. →
Í januar vóru heilar 17 sýningar av leikinum “Skrímslini” av skrímslunum fyri barnagørðum, frítíðarskúlum og skúlum. Í hugnaliga pinkuleikhúsinum undir Bryggjubakka 3 hava ein ørgrynna av børnum hugna sær saman við lítla og Stóra Skrímsli. Øll vóru ikki samd í, um skrímslini nú vóru dukkur ella um tey vóru verulig,… les meira…. →
Beint fyri 1. desember var leikhúsið sett upp í “Yvirhúsinum”, ella tað noyðist man væl at kalla eitt hølið, sum liggur yvir Undirhúsinum, ella hvat? 🙂 Undir Bryggjubakka 3 er stóra gula húsið hjá Poul Hansen, sum er partur av Bryggjubakkahúsunum, okkara lokala “Bryggen”. Undir Bryggjubakka var á jólum, ella… les meira…. →


text:
Útnorður í 21. øld, samfelag, útbúgving og gransking –
Nýggir leiklutir í altjóða samfelagnum
Søgu- og samfelagsdeildin á Fróðskaparsetri Føroya verður 25 ár í 2012. Í hesum sambandi verður ein ráðstevna hildin, har dentur verður lagdur á framtíðina hjá samfeløgunum í Útnorðri í einum alheimsgjørdum heimi.
Tilmelding fer fram, við at tekna seg á radstevna@(if you can see this please update your browser)setur.fo og við at gjalda kr. 100 á konto: 9181 4958723. Íroknað gjaldinum er kaffi og miðmáli. Navnið á luttakara skal viðmerkjast tá goldið verður. Tilmeldingarfreistin er hósdagin 19. apríl 2012.
Ráðstevnan verður hildin í Norðurlandahúsinum 24. apríl 2012. Har verður ljós varpað á samfelagsligu avbjóðingar og møguleikar, sum samfeløgini í Útnorðri, ið vóru partar av gamla danska imperiuminum, standa yvirfyri. Hugsað verður bæði um politiskar, vinnuligar og mentanarligar avbjóðingar. Deildin hevur tilvitað valt at líta fram eftir (heldur enn aftureftir, sum kanska hevði verið meir natúrligt), og hevur tess vegna bjóðað einum breiðum skara av okkara samstarvsfeløgum í Norðurlondum at luttaka bæði við framløgum og vísindaligum greinum.
Ráðstevnan 24. apríl leggur dent á tvey evni – eitt fyrrapartin og eitt seinnapartin:
Evni 1: Útnorðurlendskur samleiki sum politisk-búskaparlig drívmegi
Evni fyrrapartin vera um samleika sum drívmegi í samfeløgunum í Útnorðri. Fyrilestrarnir fara at savna seg um teir serstøku møguleikarnar, sum bæði politiskt og vinnuliga liggja í at fokusera upp á tað serstaka politiska valdsbýtið, náttúruríkidømið og mentanarliga tilfeingið, sum eru í samfeløgunum í Útnorðri í dag.
Evni 2 : Trygd og autonomi
Evni seinnapartin handla um trygd og autonomi. Her fara fyrilestrarnir at leggja dent á avbjóðingar og møguleikar viðvíkjandi trygdini, sum samfeløgini í Útnorðri koma at standa yvirfyri í einum alheimsgjørdum heimi. Tað verður m.a. fokuserað á ymiskar møguleikar, sum liggja í politisku sambondunum: samband, heimastýri og fullveldi. Somuleiðis verður tað eisini fokuserað á avbjóðingar og møguleikar í geopolitisku og tilfeingisligu fortreytunum og møguligum broytingum í framtíðini.
Lagt út: Rói Joensen


text:
Hentleikar
SpeedyKey hevur nógvar framkomnar hentleikar at bjóða. Niðanfyri er ein stutt frágreiðing um nakrar av hesum:
Orðauppskot og rættstaving
Við SpeedyKey fært tú føroysk orðauppskot og sjálvvirkandi rættstaving, tá tú skrivar. Um eitt orð ikki er í orðabókini, kanst tú skráseta orðið við at trýsta á tað í orðauppskotsfeltinum. Ynskir tú at strika eitt av tínum orðum, kanst tú halda á tí og velja "strika hetta orðið". Tú kanst strika øll tíni orð í SpeedyKey appini.
Føroyskir bókstavir
Tá ið tú trýstir á SpeedyKey knappin síggjast teir føroysku bókstavirnir.
Speedy-Svar
Svara skjótt við SpeedySvar. Vel um tú vilt hava eina áminning seinni. Niðurteljingin til áminningina byrjar so skjótt sum tú trýstir á títt SpeedySvar.
Smá tekn
Smáu teknini gera tað skjótt at skriva. Fyri at skriva "@" skalt tú trýsta á "C" og hála niður og sleppa.
Flyt vísaran
Flyt vísaran við at trýsta á glopp-knappin og drag til høgru ella vinstru. Ein skjót rørsla til høgru flytir vísaran aftur til endan av setninginum.
Innset
Tað er nú einfalt at seta tekst inn. Trýst á SpeedyKey og førka fingurin upp.
Strika eitt orð
Strika eitt orð við at trýsta á strikiknappin og førka fingurin til vinstru.
Speedy-Menu
Valmyndin gevur tær skjót amboð at gera funkur virknar og sløkkja tær. Tú kanst eisini gera knappaborðið minni við at fjala bjálkan við orðauppskotunum.


text:
Orð: Ókendur
Lag: Mín bátur er lítil
Týtt: Kajfinn Hammer
1. Á veg mót Zions Staði ein pílagrím eg sá,
hann bar ein vakran kappa, um ennið friður lá;
frá byrðum var hann loystur, við krossin alt var lagt,
og Jesu blóð tað gav honum frímóð, dirvi, makt.
2. Eg sá hann venda bakið til heimsins gleim og dans,
hann ynskti bert at fylgja í fetum Frelsarans;
hitt gamla alt varð jarðað, í dópsins grøv var lagt,
til heimsins tómu gleði farvæl hann hevði sagt.
3. Eg sá í middagshita hann stríddi seg avstað
í skundi mót tí Landi har alt er gleðilag;
í Klettinum fann hunang, av Lívsins løki drakk,
hann var so hjartans fegin, hans hjarta fylt við takk.
4. Eg sá hann møta systkjum, sum gingu sama veg,
men sett seg høvdu niður, við bálið vermdu seg.
Við heimsins hálu tungum tey reiddu honum borð,
hann næstan misti mótið, um ei hann las Guðs Orð.
5. Eg sá hann troyttan stíga, tá sólin fór í kav,
upp brattar fjallalíðir, Guð honum styrki gav;
við treysti helt hann framá á lívsins smala veg,
og sang so hjartans fegin: Skjótt kann eg hvíla meg.
6. Eg sá hann seint á kvøldi, tá freisting í hann sleit,
mót Halgidómi Himins í trúgv og bøn hann leit;
hann kom til Dýrdarportrið – har væntaður hann var,
eymt Harrin tók hann at sær, hann síðsta strekkið bar.
7. Tá floymdi gleðisangur í Himli sum ein flóð:
Øll prís og tøkk til Lambið, sum frelsti oss við blóð’!
Tá leit hann rundanum seg, á, hvør ein gleði, gleim,
og rópti: Halleluja, eg eri komin heim!


text:
Hackarar yvirtóku navigatiónina í tíggju tímar
Í februar í ár eydnaðist sambært ónevndum keldum hackarum at fáa fult tamarhald á einum týskum 8.250 TEU stórum bingjuskipi á veg úr Kýpros til Djibouti í tíggju tímar. “Knappliga fekk skiparin ikki manevrera,” upplýsir ein ídnaðarkelda fyri miðlinum Safety At Sea.
Eitt av týsku reiðaríunum, sum hava bingjuskip upp á millum 8.200 og 8.300 TEU, váttaði fyri Safety At Sea, at tað visti um álopið, men vísti aftur, at tað snúði seg um eitt skip í teirra egna flota.
Vitanin er avmarkað um álopið, men sambært keldum varð álopið framt av “sjórænarum”, ið fingu fult tamarhald á navigatiónsskipanunum hjá skipinum, og harvið kundu sigla tað til eitt umráði, har teir kundu ganga upp á skipið og yvirtaka tað, skrivar Fairplay.
Skiparin varð tikin av ræði, og tað eydnaðist ikki at fáa tamarhald aftur á skipinum, fyrrenn KT-serfrøðingar komu umborð.
Álopið er ein ávaring til vinnuna um, hvat ið kann henda, um reiðaríini ikki hava tamarhald á KT-trygdini umborð á skipum sínum, ávara trygdarserføðingar.
Sambært trygdarmeklarafyritøkuni ASKET eru eisini dømi um, at tað hevur eydnast kriminellum at hacka seg inn á fylgisveinaútgerð, ið verður brúkt í maritimu navigatiónini.
Hetta kann henda, um fylgisveinaútgerðin á skipum ikki hevur dagførda software ella framhaldandi brúkar standard passwordið, ið fylgir við.
Kelda: Fairplay


text:
Eg skrivi 1 eftir Gunnvá Dam, lærara, er skrivligt føroyskt til miðdeild fólkaskúlans. Hetta er fyrsta bók í eini røð av mállærubókum við skrivligum uppgávum til miðdeild fólkaskúlans. Mállæruheftini kunnu nýtast úr 4. flokki upp í 7. flokk, so sum lærarin heldur vera hóskandi.
Á hesari bókini eru mállæruuppgávur, fyrisagnir, uppgávur til fyrisagnir, aftursagnir og ymiskar stuttligar uppgávur. Fyrisagnirnar eru eisini gjørdar sum innskrivingarfyrisagnir á ymiskum torleikastigi og eru í einum serstøkum hefti lagdar hjá útgávuni. Edward Fuglø hevur myndprýtt.
Á innihaldsyvirlitinum ber til at síggja, hvørjum mállæruevnum arbeitt verður við í hvørjum einstøkum parti í bókini.
Vegleiðing er skrivað í hvørjari bókini sær. Á vegleiðingini verður greitt frá, hvussu høvundurin hugsar sær, at arbeiðast kann við teimum ymisku síðunum, hvussu uppgávurnar kunnu verða loystar og í einstøkum førum, hví ið uppgávurnar eru júst soleiðis gjørdar og ikki øðrvísi.
Aftast í bókini eru Hugskot um spæl og uppgávur, sum væl ber til at nýta í mállæruundirvísingini á hesum aldursstiginum.
Nú er 8. bókin í Eg skrivi røðini komin út. Við bókini er hefti á 47 blaðsíður við útfyllingarfyrisøgnum.
Ætl...
Hetta er 9. og seinasta bókin í røðini av rættskrivingar- og mállæruheftum til miðdeild fólkaskúlans. Tey eru ...
Hetta er onnur bókin í eini røð av mállærubókum við skrivligum uppgávum til miðdeild fólkaskúlans. Gunnvá Dam ...
Hetta er triðja bókin í eini røð av mállærubókum við skrivligum uppgávum til miðdeild fólkaskúlans.
Mállæruh...
Hetta er fjórða bókin í eini røð av mállærubókum við skrivligum uppgávum til miðdeild fólkaskúlans. Mállæruhef...
Eg skrivi 5, við undirheitinum: Skrivligt føroyskt til miðdeild, er 5. bókin í eini røð av rættskrivingar- og ...
Hetta er sætta bókin í eini røð av mállærubókum við skrivligum uppgávum til miðdeild fólkaskúlans. Mállæruheft...
Skrivligt føroysk til miðdeild
Nú er 7. bókin í Eg skrivi røðini komin út. Ætlanin er, at tað skulu vera 9...


text:
Orð og lag: Robert C. Clatterbuck
Týtt: Árni Jacobsen
Upprunaheiti: Deep down in my heart
1. Eg við Jesus ynski tala
mínum stilla hjarta í,
mær í oyrað milt hann teskar:
„Eg tær fylgi alla tíð.“
Hann mín troytta anda stillar,
um mín leið enn illgongd var,
og eg veit, hvørt hjartaslagið ber meg
nærri staðnum har.
Niðurlag: Kennir tú ta dýrd, sum ljómar
djúpt í míni sál.
Hoyrir tú tann song, sum tónar
djúpt í míni sál.
Frið mær Jesus hevur givið
– ein friður, sum er uttan mál.
Og eg veit, at Jesus livir
djúpt í míni sál.
2. Um í skuggans dal eg komi,
tó á kletti standi eg,
eigi vón um morgindagin,
ei vil Jesus svíkja meg.
Hvat við mær so enn skal henda,
altíð hann hin sami er.
Áh, hin gleði yvir hann at kenna,
trygt meg uppi ber.


text:
Jupiter landar til Pelagos
vinna07-11-2017 - 08:43 - Jóanis Nielsen
Jupiter kom á Fuglafjørð í nátt við 1.100 tonsum av sild, sum teir skulu landa til Pelagos í Fuglafirði, Jupiter sleppir framat, tá í Nýborg er liðug at landa.
Vit á JN.fo tosaðu umborð í gjárkvøldið, Jupiter hevur roynt bæði í føroyskum og í altjóða sjógvi norðanfyri, teir gjørdu trý tov, støddin á sildini liggur um 390-395 gramm.
Fleiri av sildaskipunum fara at goyma part av sildakvotuni til komandi ár, tað er eisini ætlanin hjá Jupiter.